"Polònia" descobrirà com reacciona Pedro Sánchez (Pep Plaza) davant l'aturada a Europa de la vacuna Janssen i com gestiona l'anunci de males i bones notícies. També se sabrà quins criteris fa servir la ministra de Sanitat, Carolina Darias (Alba Florejachs), per decidir com s'executa el pla de vacunació. Com que les negociacions entre Junts i Esquerra s'eternitzen i no hi ha president, a la Generalitat de Catalunya, s'hi han instal·lat uns okupes. L'única manera de fer-los fora serà formant govern. Estaran disposats a recuperar la sala Tàpies? I després de més d'un any de pandèmia, el "Polònia" tindrà accés a les reunions del Procicat i se sabrà, per fi, com es prenen les decisions i qui en són els responsables. Isabel Díaz Ayuso (Lara Díez) vindrà corrents des de Madrid, però Pablo Casado (David Marcé) i Martínez-Almeida (Albert Mèlich) li pararan els peus per demanar-li que deixi d'avançar per la dreta el líder del partit. Després que Carles Puigdemont (Queco Novell) presentés fa uns dies el carnet del Consell per la República Catalana, ara ha creat un nou club: El Club Súper Consell. Fiu! El "Sense ficció" d'avui està dedicat al dia de l'orgull nazi. Els feixistes es queixen que alguns mitjans fan servir eufemismes per anomenar-los i per això han decidit crear un dia per reivindicar-se. Som a les portes de Sant Jordi i enguany les restriccions de mobilitat han deixat grans històries inventades, plenes de fantasia i imaginació. Es podrà descobrir com les llibreries ja tenen a la venda les millors obres de ficció d'aquest any: els certificats d'autoresponsabilitat.\n"Polònia", després d'unes vacances de Setmana Santa que segurament no han estat tan divertides com les dels francesos a Madrid. Martínez-Almeida (Albert Mèlich) va assegurar que els francesos venien a Madrid de visita cultural. És per això que Isabel Díaz Ayuso (Lara Díaz) i ell mateix miraran de disfressar les festes il·legals convertint-les en museus. En Miquel (Marc Rodríguez) i la Montserrat (Alba Florejachs), indignats per ser els únics que no han anat enlloc, parodiaran el nou anunci de Xibeca, ensenyant que han estat a tot arreu, però dins de casa. Pedro Sánchez assegura que a finals d'agost hi haurà 33 milions de persones vacunades, però l'arribada de les vacunes és tan imprevisible que s'han hagut d'inventar un joc: el joc de les vacunes. És com el de l'ampolla, però en lloc d'endur-te el petó t'emportes la vacuna. Carles Puigdemont (Queco Novell) es converteix en Bobby Farrell i juntament amb Jordi Sànchez (Cesc Casanovas), Meritxell Budó (Mireia Portas), Pere Aragonès (Jordi Soriano) i Eulàlia Reguant (Judit Martín) ballaran a ritme de "Rasputin Puigdemont". I després del bloqueig de l'Ever Given al canal de Suez, un altre bloqueig està centrant l'actualitat política: el de JuntsxCat al canal de la investidura. El cambrer del croissant (Marc Rodríguez) s'enfrontarà a Pedro Sánchez (Pep Plaza) i el torturarà amb un esmorzar que no arriba mai, igual que els indults dels presos polítics. Després d'acceptar la dimissió de Jaume Alonso-Cuevillas (David Olivares), Laura Borràs (Agnès Busquets) seguirà donant instruccions sobre què pot i què no pot dir el diputat de Junts. I el programa estrenarà el concurs "Què és més inútil? La taula de diàleg o el Consell per la República?". Finalment, el Partit Popular dona la benvinguda a Toni Cantó (Pep Plaza), que ha canviat tantes vegades de partit que ja es pot dir que també té "7 vidas" polítiques.\n"Polònia" viurà que ja fa un any que la Covid va arribar a les nostres vides i ho farà amb la cançó "Seasons of love" del musical "Rent". Després que Pablo Iglesias (Marc Rodríguez) anunciés que deixa el govern, Pedro Sánchez (Pep Plaza) i Carmen Calvo (Agnès Busquets) ho celebraran a ritme de "Dancing in the street", de Mick Jagger i David Bowie. Mentrestant, Iglesias (Marc Rodríguez) intentarà salvar Madrid convertint-se en SuperPablo, a la vegada que suplica a Íñigo Errejón (Xavi Espinosa) una coalició que ja li ha estat negada. A més, es descobrirà una nova reserva natural: la reserva de Ciutadans. Es tracta d'un espai creat perquè els últims militants de Ciutadans que queden no s'extingeixin. Qui mirarà d'aprofitar la crisi de Ciutadans és Pablo Casado (David Marcé). El líder del PP protagonitzarà l'anunci "Compramos tu voto.es" per intentar captar els vots del partit cap al Partit Popular. També se sabrà com serà la ronda de consultes que Laura Borràs (Agnès Busquets) ha d'iniciar amb tots els partits polítics de cara a la nova investidura que tindrà lloc la setmana que ve. Aquest cap de setmana serà el primer en què es podrà sortir de la comarca, però les previsions del temps no semblen gaire favorables. Malgrat tot, en Miquel es prepara per a la seva primera excursió fora de Barcelona i ha decidit fer-ne una de senzilleta: pujar a la Pica d'Estats. Ell ja té el kit necessari per sobreviure, que ho aconsegueixi ja serà una altra cosa.\n"Polònia" es posa elegant perquè es viu el possible casament entre Laura Borràs (Agnès Busquets) i Pere Aragonès (Jordi Soriano). Seran declarats socis de govern? Abans, però, el Partit Socialista declararà el seu amor a Esquerra amb un acte ple de romanticisme, mentre Salvador Illa (Queco Novell) dedica una cançó a Pere Aragonès.\n"Polònia" presentarà "Monàrquicament", la paròdia del nou anunci d'Estrella Damm, que explica la gestió del govern amb la monarquia espanyola. I el rei Joan Carles (Toni Albà) protagonitzarà el musical de la setmana amb la cançó "Jo vull ser rei" del grup Els Pets, després de vacunar les seves filles a l'Aràbia Saudita. Després del Barçagate, Bartomeu (Pep Plaza) sorprendrà a ritme de la cançó de Doraemon i es descobrirà qui té realment la butxaca màgica. Mentrestant, els candidats a la presidència del Barça visitaran el "Polònia" abans de les eleccions. Es descobrirà com seria el Parlament de Catalunya segons qui el presidís. I des del centre de defensa de prevenció d'atacs terroristes, es revelarà la proposta del govern espanyol per combatre qualsevol amenaça: el soldat autònom. Mentrestant des de la CUP, Eulàlia Reguant (Judit Martín) i Carles Riera (Cesc Casanovas) preparen les seves reivindicacions per votar a favor de la investidura d'Aragonès. També a La Moncloa Pedro Sánchez (Pep Plaza) i Pablo Casado (David Marcé) es reparteixen els jutges del Consell General del Poder Judicial i intenten adjudicar els de la dreta i els de l'esquerra com si juguessin al Tetris. Augmenten els casos de barcelonins que durant el cap de setmana se salten el confinament comarcal per escapar-se a segones residències. Els Mossos d'Esquadra, però, han desenvolupat una tècnica per detectar-los. Finalment, l'actriu Victòria Abril (Mireia Portas) interromprà la roda de premsa de Josep Maria Argimon (Xavi Serrano) amb el mateix discurs negacionista que Miguel Bosé (Pep Plaza). Pedro Almodóvar (Cesc Casanovas), cansat de la bogeria dels seus actors, intentarà crear un nou elenc amb els polítics catalans.\n"Polònia" pararà especial atenció als aldarulls de l'última setmana. Pere Aragonès (Jordi Soriano), Laura Borràs (Agnès Busquets), Carles Puigdemont (Queco Novell) i Oriol Junqueras (Cesc Casanovas) negociaran qui es queda la Conselleria d'Interior a ritme d'"I'll be there for you", la mítica cançó de la sèrie "Friends". També es podrà saber com viu totes aquestes nits d'aldarulls Xavier Graset (David Olivares), que cada dia es queda sense programa, perquè es veu obligat a connectar en directe amb les manifestacions. I el programa estrenarà un personatge nou: el conseller d'Interior, Miquel Sàmper, (Fermí Fernàndez), que mirarà de defensar els Mossos d'Esquadra assegurant que l'ús de bales de foam és perfectament proporcionat. On també hi ha aldarulls és a l'interior del govern espanyol, per les diferències entre el PSOE i Podem. Pedro Sánchez (Pep Plaza) i Carmen Calvo (Agnès Busquets) descobriran Pablo Echenique (Xavi Espinosa), que s'estrena al programa, i Pablo Iglesias (Marc Rodríguez) increpant la policia des d'una barricada. Després que el PDeCAT s'hagi quedat sense representació al Parlament, Artur Mas (David Marcé) suplicarà tornar a Junts per Catalunya. I el "Polònia" acompanyarà Pablo Casado (David Marcé) a buscar una nova seu per al Partit Popular, després d'anunciar que deixaran l'edifici del carrer Génova. Salvador Illa (Queco Novell), en veure que no aconseguirà ser president, intentarà recuperar la seva cartera de ministre, que Miquel Iceta (Jordi Soriano) no pensar deixar anar. I què se'n farà de les restes de Ciutadans? A "Qui en dona més?", es viurà en directe la subhasta dels objectes més preuats del partit. Finalment, a la CUP, David Fernández (Cesc Casanovas) i Dolors Sabater (Agnès Busquets) intentaran destruir la clau de la governabilitat. Una clau que només els ha portat problemes durant els últims 6 anys.\n"Polònia" fa un repàs del panorama polític actual després de les eleccions del 14F. Francesc Macià (Queco Novell) i Lluís Companys (David Marcé) fa 4 dies que estan de festa per celebrar els resultats d'Esquerra Republicana. I és que Pere Aragonès (Jordi Soriano) podria ser el nou president de la Generalitat, però haurà de seguir governant amb Laura Borràs (Agnès Busquets). Ells dos seran els protagonistes del musical "En Miquel i l'Olga tornen", dels Manel, perquè aquesta vegada potser sí que és la bona. Salvador Illa (Queco Novell) serà el protagonista del conte "El vestit nou del candidat", un conte que explica la història d'un candidat que es volia presentar a la investidura, però ningú gosava dir-li que no sumava. Mentrestant, Jéssica Albiach (Lara Díez) intentarà temptar Pere Aragonès per aconseguir el tripartit. Qui no tindrà motius per celebrar res és Carlos Carrizosa (Xavi Serrano), que després de la patacada electoral parodiarà la cançó "Wrecking Ball" de Miley Cyrus, perquè Ciutadans està en fase de demolició. I Aniol Jorquera (Cesc Casanovas) farà una visita guiada pel museu del PDeCAT, que s'ha quedat sense representació al Parlament. Després de l'arribada al Parlament del partit d'ultradreta Vox, Ignacio Garriga (Oscar Kapoya) tornarà al plató del "Polònia" amb l'objectiu de tancar TV3. Per sort, Jordi Basté (Pep Plaza) i Mònica Terribas (Agnès Busquets), amb ajuda de Ricard Ustrell (Xavi Espinosa), faran tot el possible per evitar-ho. També s'estrenarà un nou personatge: la versió feixista de la Pilar Rahola: Pilar Fatxola. La tertuliana que Vox necessita per a la cadena. Finalment, a "Sense ficció", es descobrirà tot sobre la soca catalana. Una variant del virus que ha aparegut a Catalunya com a conseqüència de fer unes eleccions en plena pandèmia.\n"Polònia" ho té tot a punt per a les eleccions del 14F i estrenarà un nou format: "Eleccions extremes", el programa per als electors que voten al límit. Carles Puigdemont (Queco Novell) i Laura Borràs (Agnès Busquets), com si fossin el Ken i la Barbie del mític videoclip d'Aqua, inicien el seu viatge cap a la república celebrant que és la indepe girl a l'indepe world. Carlos Carrizosa (Xavi Serrano), en canvi, tindrà un panorama complicat i farà tot el possible per pilotar el seu partit i salvar-lo de l'aterratge forçós que l'espera. Mentrestant, Pedro Sánchez (Pep Plaza) i Carmen Calvo (Agnès Busquets) inflaran el seu candidat, Salvador Illa (Queco Novell), per evitar que acabi punxant abans de les eleccions. Pere Aragonès (Jordi Soriano) i Oriol Junqueras (Cesc Casanovas) es convertiran en Indiana Jones per trobar la cripta que guarda les essències del partit i hauran de superar les proves del guardià: Francesc Macià (Queco Novell). I després de presentar una queixa a la Junta Electoral, Àngels Chacón (Mireia Portas) tindrà permís per aparèixer a més programes de TV3. Es podrà descobrir quins. Aquest any no hi ha Carnaval, però sorprenentment hi ha hagut una increïble demanda de disfresses de polítics, militars i capellans. Un èxit sense precedents per culpa d'un motiu concret: aconseguir la vacuna contra la Covid. Qui també fingirà l'impossible per no anar a la mesa electoral és en Miquel, que, després de rebre la notificació de vocal de mesa, està disposat a qualsevol cosa per aconseguir la baixa i no anar-hi.\nComença la campanya electoral de les eleccions del 14F amb la tornada d'Oriol Junqueras (Cesc Casanovas), que presentarà les noves assessores de la campanya: la presa i la Ramoneta. Laura Borràs (Agnès Busquets) i Pere Aragonès (Jordi Soriano) posaran a prova les possibilitats d'un futur pacte de govern, tot i els dots de seducció de Salvador Illa (Queco Novell) al programa "L'Illa de les temptacions". Xavier Graset (David Olivares) s'estrena al programa per entrevistar Eulàlia Reguant (Judit Martín) i Dolors Sabater (Agnès Busquets) per comentar la candidatura de la CUP i les seves discrepàncies internes. Laura Borràs (Agnès Busquets) ho farà a Catalunya Ràdio amb Laura Rosel (Lara Díez) i abans de respondre segons quina pregunta serà rescatada per un equip dels SWAT. També es podrà viure el moment del canvi de "look" del candidat del PP a Catalunya, Alejandro Fernández (Toni Albà). Mentrestant, Pedro Sánchez (Pep Plaza) farà un "tour" per La Moncloa als nous ministres i explicarà les noves funcions de Miquel Iceta (Jordi Soriano) i Carolina Arias (Alba Florejachs). Lluís Llach (Manel Lucas) intentarà salvar Pablo Hasél (Cesc Casanovas) viatjant en el temps i enduent-se'l a una època menys perillosa per als cantautors: la dictadura franquista. Finalment, Leo Messi (Jordi Rios) visita "Polònia" i Quim Monzó (Pep Plaza) i Pere Gimferrer (Cesc Casanovas) el felicitaran per la seva última obra i el document en català més llegit de la història.\nDesprés que el Tribunal Superior de Justícia de Catalunya hagi tombat l'ajornament de les eleccions, es descobrirà les reaccions dels candidats a ritme de "One day more", del musical "Els miserables". Pedro Sánchez (Pep Plaza) també serà el protagonista d'un altre musical, concretament d'"A mí me vale", de Miki Núñez, per parlar de la seva posició sobre la gestió de la pandèmia. Roger Torrent (David Marcé) i Miquel Iceta (Jordi Soriano) donaran la seva opinió sobre la decisió del TSJC. Pablo Casado (David Marcé) i Isabel Díaz Ayuso (Lara Díez) visitaran Catalunya per presentar els candidats que han tornat la il·lusió i l'orgull al PP de Catalunya. I no, no són Lorena Roldán (Judit Martín) i Alejandro Fernández (Toni Albà). Mentrestant, a "Planta baixa", Ricard Ustrell (Xavi Espinosa) s'estrena al programa per informar sobre la investidura de Joe Biden (David Marcé). Carlos Carrizosa entrarà en un confessionari per redimir-se dels seus pecats. I Carles Porta (Fermí Fernández) posarà llum a la foscor sobre els misteris de La Zarzuela i els crims del rei emèrit. L'OMS adverteix d'un efecte secundari de les vacunes que ningú s'esperava i que es podrà descobrir en primícia a "Polònia". Els atletes d'arreu del món continuen preparant-se per als Jocs Olímpics de Tòquio 2021 i enguany s'hi trobarà una nova modalitat esportiva: el llançament d'indults amb\nMiquel Iceta (Jordi Soriano), Roger Torrent (David Marcé), Meritxell Budó (Mireia Portas) i Carlos Carrizosa (Xavi Serrano) valoraran les dades per decidir si és bona idea fer les eleccions en plena pandèmia. Amb l'onada de fred, la llum no para de pujar i marca rècords històrics. Per què costa tant l'energia? Pedro Sánchez (Pep Plaza) i Carmen Calvo (Agnès Busquets) trucaran a exministres per intentar resoldre aquest misteri. I es coneixerà el cas d'una persona premiada a la loteria del Nen que ha passat, en menys d'una setmana, de l'opulència a la misèria per culpa de l'elevat preu de la llum. Pere Aragonès (Jordi Soriano), Pablo Casado (David Marcé), Isabel Díaz Ayuso (Lara Díez), Pedro Sánchez (Pep Plaza), Carmen Calvo (Agnès Busquets), Meritxell Budó (Mireia Portas) i Alba Vergés (Agnès Busquets) protagonitzaran l'anunci: 11 mesos de pandèmia líders en el desgovern. L'absolució del jove Adrià Carrasco, que ha tornat a Catalunya després d'haver-se passat dos anys exiliat a Bèlgica, ha despertat l'interès dels jutges espanyols per preparar-se les oposicions i poder exercir a Bèlgica. Inspirant-se en el cantant "youtuber" David Rees i la cançó "De ellos aprendí", feta amb frases de pel·lícules Disney, el musical de la setmana serà una cançó escrita només amb frases que han dit els partits independentistes al llarg del procés. Àngels Chacón (Mireia Portas) demanarà l'opinió d'Artur Mas (David Marcé) i Andreu Mas-Colell per fer el nou anunci del PDeCAT. Els científics ho explicaran tot sobre la soca britànica del virus que ja s'ha detectat a Catalunya i, finalment, en una nova entrega de "Grans dones de la història", arriba el torn de la princesa del poble: Lady Di.


La UGT de Catalunya arriba a un preacord amb la direcció de TMB autobusos | SMC\nLa UGT de Catalunya arriba a un preacord amb la direcció de TMB autobusos\nEn els propers dies es ratificarà en un referèndum amb els treballadors i les treballadores. La direcció de TMB Autobusos i la UGT de Catalunya han arribat a un preacord que serà ratificat els propers dies en referèndum per la seva plantilla.\nDes del nostre sindicat s’ha pres la decisió de signar aquest preacord perquè comporta una estabilitat laboral, manteniment i recuperació del poder adquisitiu dels treballadors i les treballadores. A més, els temps de negociació després de 14 mesos sense conveni s’ha esgotat.\nL’augment als a salaris per a tots els treballadors i treballadores sobre un 5% global durant la vigència del conveni és un dels punts que des de la UGT de Catalunya s’ha valorat positivament.\nLa decisió d’acceptar aquest preacord s’explicarà a la propera reunió del comitè d’empresa on es decidirà la data del referèndum. La plantilla serà la que decidirà si s’accepta o si no es ratifica i tots el col·lectius recolzaran la convocatòria de vaga.\nA continuació, trobareu alguns dels aspectes més rellevants del preacord.\nAquesta entrada ha estat publicada a Carreteres i Urbans amb els tags autobusos, barcelona, conveni, conveni col·lectiu, preacord, UGT per Maria Carmen García Medina. Bookmark the permalink.


Esports - Es trenca la ratxa\nL'AXA cau davant el Sícoris Lleida\nel 27/mar/10 Axel Camarasa futbol_sala PDF\nL'AXA Sant Cugat cau derrotat per 7 gols a 10 davant el Sícoris Lleida, tercer classificat de la Nacional A de futbol sala. Amb aquesta derrota els santcugatencs veuen frenada la seva ratxa de victòries.\nL'AXA Sant Cugat ha jugat a ràfegues. Tot i començar perdent de dos els santcugatencs han pogut reduir distàncies. Amb l'1 a 2 el porter Jordi Palau ha estat expulsat al rebre la segona amonestació per tocar la pilota amb les mans fora de l'àrea. D'aquesta falta ha nascut l'1 a 3. Abans d'arribar al descans, els lleidatans han aconseguit el quart.\nA la represa, els vermell-i-negres han apostat per jugar de cinc per intentar buscar la manera d'aproximar-se al marcador. El risc que suposa jugar d'aquesta manera ha costat alguns gols a l'AXA, però també ha contribuït a que els santcugatencs en marquessin. Després d'anar perdent per 2 a 7, han aconseguit posar-se 5 a 7 a falta de 3 minuts i mig. En el tram final del matx, gols a banda i banda que han deixat el 7 a 10 final favorable als visitants. El tècnic vermell-i-negre, Jaime Martínez, creu que a l'equip li ha faltat intensitat.\nCrec que la falta d'intensitat no era per falta de motivació perquè nosaltres volem millorar el nostre joc.\nLa setmana vinent els santcugatencs visiten la pista del Manresa, equip amb només un punt més que els vermell-i-negres.


La Candelera, antecedents i significats - Dulia web de Joan Arimany i Juventeny\nLa festa de la Candelera, antecedents i significats\nL’Església recorda, el 2 de febrer de cada any, la Festa de la Presentació del Senyor i de la Purificació de Maria; la primera es deu a l’espera dels quaranta dies que va caldre, d’acord amb la llei jueva, abans no es fes la presentació de Jesús al Temple de Jerusalem; la segona es refereix a la quarantena que havien d’esperar les parteres abans de ser considerades pures. Joan Soler explica que “d’aquest ritu de ‘purificació’ de la Mare de Déu deriva el de l’anada a l’església de les parteres per ser purificades i presentar-hi el nadó; el període es va anar escurçant, com diu el mateix Soler, “ja que una mare no podia sortir de casa fins a haver complert aquest ritual, conegut com la ‘sortida de missa’ (1)”.\nAquestes dues raons, presentació i purificació, sembla que van decidir, oficialment, que la Candelera s’escaigui, justament, quaranta dies després de Nadal. La seva institució es deu al papa Gelasi el 496 i va ser reafirmada per Sant Gregori el Magne, que va ocupar la màxima dignitat pontifica durant el segle VI (2). La connotacions del moment de l’any, però, són més profundes. Josefina Roma, en fer-hi referència, relata com “el simbolisme atapeït d’aquests dies apareix assenyalat per tres característiques que s’imbriquen les unes en les altres: primerament, l’obertura d’un temps còsmic de guiatge i relació amb els difunts; després, la cresta entre l’hivern i la primavera, que dóna lloc a les festes del Carnaval i que, entre d’altres, genera ritus de fecunditat; i finalment, com a tret típic del Carnaval, la inversió del poder i la seva crítica, que porta el protagonisme a un sector marginat de la societat (3)”. Aquests tres elements tenien el seu màxim protagonisme en tres festes pròpies dels romans, celebrades el voltant del mes de febrer, i que la Candelera, precisament, va pretendre substituir. L'enciclopèdia Tradicionari (4) ens parla de les ‘Parentalia’ que “s’esqueien al començament de febrer i eren dedicades als difunts: la gent visitava els cementiris tot portant aliments, vi i candeles enceses a les tombes”; de les ‘Matronalia’, “dedicades a Juno, deessa dels parts”; i les ‘Lupercalia’ que “eren ritus pastorals de preservació dels ramats contra els llops i de fecundació del bestiar i de les dones”.\nLa presència de les candeles, de les quals aquesta data va prendre el nom, prové d’aquestes festes romanes, com en el cas concret de les ‘Parentalia’. La presència de candeles es va conservar en les processons que, justament en el dia de la “purificació”, com diu Josefina Roma, van prendre una nova significació: “La llum nova de Jesucrist (5)”. O com, segons Aureli Capmany, “la blancor de la cera simbolitzava el cos de Crist; el ble, l’ànima càndida i innocentíssima del bon Jesús, i la llum, la Divinitat (6)”. Així, aquestes candeles degudament beneïdes, segons Joan Soler a la seva Enciclopèdia de la fantasia popular catalana, “es guardaven per encendre-les en cas de tempestes, perill de mort, agonia i parts; i es posava cera de la candela beneïda a les creus per Sant Pere Màrtir, i a les criatures, per guarir el restrenyiment (7)”.\nFa un quant temps, la Candelera representava la definitiva finalització del cicle nadalenc i era el dia de desmuntar els pessebres. El refranyer català recull aquest caràcter de cloenda quan diu, segons la versió: “Sant Sebastià, les festes va acabar, menys la Candelera que li va al darrere”. Igualment és una data important meteorològicament per saber si s’acosta el bon temps: “Si la Candelera plora, l'hivern és fora; si la Candelera riu, el fred és viu...".\n1 “Candelera”. Dins: Soler i Amigó, Joan. Enciclopèdia de la fantasia popular catalana. Barcanova : Barcelona, 1998, p. 111\n2 Capmany, Aureli. Calendari de llegendes, costums i festes tradicionals catalanes. Barcelona : Laia, 1982, v. 3, p. 13\n3 Roma, Josefina. Calendari de festes de Catalunya, Andorra i la Franja. Barcelona: Fundació Serveis de Cultura Popular: Alta Fulla, 1989, p. 149\n4 Carrera, M; Cubillos, J; Orriols, X; Palomar, S; Soler, J. “La Candelera riu, la Candelera plora.”. Dins: Tradicionari, vol. 5, El calendari festiu. Barcelona: Enciclopèdia Catalana: Generalitat de Catalunya, 2005, v. 5, p. 160\n5 Roma, Josefina. Calendari de festes... [op. cit.]\n6 Capmany, Aureli. Calendari de llegendes... [op. cit.] , p. 14\n7 Soler, J. Enciclopèdia de la... [op. cit.]


Apartment Kanica 10367a Rogoznica Croàcia - Ofertes d'hotels amb els MILLORS DESCOMPTES EN LÍNIA\nMés informació sobre Apartment Kanica 10367a\nDissenyat tant per oci com per negoci, Apartment Kanica 10367a està situat idealment a Rogoznica; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Apartment Kanica 10367a, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Per anomenar algunes de les comoditats de l'hotel, hi ha habitació familiar.\nL'ambient de Apartment Kanica 10367a es reflexa en cada habitació. balcó/terrassa, aparell de televisió, TV satèl•lit/cable, nevera, plat de dutxa són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Apartment Kanica 10367a.


Innova Days – Jornades d'Innovació Docent (Campus UPC Vilanova) – Què és?\nInnova Days - Jornades d'Innovació Docent (Campus UPC Vilanova) / Què és?\nObjectius i Context\nEs continua amb el mateix model de presentar activitats per als tres col·lectius (PDI, PAS i estudiantat) i es presenta per primer cop activitats orientades a professorat de l’Educació Secundària.\nInscripcions per a PDI i PAS dins la oferta formativa del ICE UPC\nInscripcions per a PDI i PAS externes UPC\nInscripcions per a estudiants (activitats amb reconeixement de crèdits)\nDirector de l’EPSEVG\nEts PDI / PAS?\nAmb la teva participació obtindràs un certificat acreditatiu\nAmb la teva participació obtindràs crèdits ECTS i un certificat acreditatiu\nCoordinadors de les Jornades:\nJosé Antonio Román, Pere Ponsa\nJornades creades dins la: Comissió Qualitat del centre EPSEVG\nSuport intern de\nEquip Directiu EPSEVG i UTG Campus UPC Vilanova


Biden fa una crida a la unitat per a traure els EUA de la foscor de l’administració Trump - À Punt\nBiden fa una crida a la unitat per a traure els EUA de la foscor de l’administració Trump\nEl candidat demòcrata ha acceptat la nominació a la Casa Blanca i ha presentat un pla per a fer front a la Covid-19.\nJoe Biden, durant el discurs / Kevin Lamarque (Reuters)\n21 d'agost 2020 - 09:39\nL’exvicepresident Joe Biden ha acceptat la nominació demòcrata a la Casa Blanca per als comicis presidencials de novembre pròxim i ha demanat als estatunidencs que s’unisquen per a “superar aquesta època de foscor”. Biden espera mobilitzar el votant demòcrata per a tornar a la presidència dels Estats Units i s’ha presentat com a la llum davant de la foscor que representa l’administració encapçalada per Donald Trump. Biden, de 77 anys, ha fet el discurs des de Wilmington (Delaware), on viu, per a tancar la convenció demòcrata.\n“El president actual ha sumit els Estats Units en la foscor durant molt de temps. Massa ira, massa temor, massa divisió. Ací i ara els done la meua paraula: si em confien la presidència, trauré el millor de nosaltres, no el pitjor. Seré un aliat de la llum, no de les tenebres”, ha defés el veterà polític demòcrata durant la intervenció. “És hora que nosaltres, el poble, ens unim, perquè no s’equivoquen, units podem i podrem superar aquesta època de foscor als EUA. Triarem l’esperança davant de la por, els fets davant de la ficció, la justícia sobre el privilegi”, ha afegit.\nBiden aspira a la presidència d’Estats Units i hi concorrerà amb l’ajuda de Kamala Harris, candidata a la vicepresidència dels Estats Units, primera dona negra i asiàtica nord-americana que ostenta aquest alt càrrec. Si és elegit, Biden seria la persona més major a ser president dels Estats Units.\nEl demòcrata ha dedicat bona part de la intervenció a esbossar el seu pla per a atallar la pandèmia de coronavirus als Estats Units, la nació del món més afectada amb quasi 175.000 morts i 5.571.102 casos confirmats. I ha assegurat que el primer que farà serà fer front a aquesta pandèmia per a controlar-la. També ha enunciat algunes mesures per a recuperar l’ocupació, així com iniciatives en matèria d’infraestructures, sistema educatiu, sanitat, immigració i medi ambient. Així mateix, els problemes racials que viu els Estats Units han ocupat una part de la intervenció de l’aspirant a presidir el país.\nMentrestant, el president Trump ha recorregut al discurs de la por de l’“esquerra radical” i ha insistit que les eleccions de novembre seran les “més fraudulentes de la història” del país.


La taxa de contagis de coronavirus a Rubí està per sota de la majoria de ciutats de la comarca - Diari de Rubí\nLa taxa de contagis de coronavirus a Rubí està per sota de la majoria de ciutats de la comarca\nA Rubí, segons les darreres dades del Departament de Salut, hi ha confirmats 323 casos de positius de COVID-19, el que significa que hi ha 417 positius per cada 100.000 habitants.\nAquesta xifra és més baixa que molts dels municipis del Vallès Occidental, especialment dels municipis amb més incidència del virus per cada 100.000 habitants, com Sant Llorenç (3.919), Sant Quirze (1.097) o Ullastrell (860), però també de la majoria de ciutats de la comarca, com Sabadell (594), Cerdanyola (592) i Terrassa (451). Sant Cugat, en canvi, té una incidència menor, amb una taxa de 380. Pel que fa als municipis amb menys percentatge de contagis, hi ha Sentmenat (231) i Polinyà (295) i Gallifa destaca perquè no té cap cas registrat. A Catalunya, la mitjana és de 454 contagis per cada 100.000 habitants, una xifra superior a la de Rubí.\nPel que fa al nombre absolut de persones amb COVID-19, els municipis amb més positius són també els que tenen més població: Sabadell (1.268), Terrassa (999), Sant Cugat (346), Cerdanyola (340) i Rubí (323). A tot Catalunya, hi ha actualment 36.506 casos confirmats de coronavirus.\nNi la Generalitat ni l\_’Ajuntament ofereixen dades sobre el nombre de defuncions a la ciutat de Rubí provocades pel coronavirus, així com tampoc del nombre de rubinencs que han estat donats d\_’alta després de patir la malaltia.


Les tarasques de Cervera i Barcelona – Cucafera de Montblanc\nLes tarasques de Cervera i Barcelona\n18 d'Agost de 2016 17 d'Agost de 2016 cucaferamontblanc Deixa un comentari\nA Catalunya, conviuen les tradicions de la Tarasca i la Cucafera com a realitats diferenciades. I així com trobem les cuques de Tortosa o Tarragona, també trobem tarasques a Cervera i Barcelona.\nLa cerverina és la més jove posat que fou creada l’any 2008 a iniciativa dels Diables de Cervera Carranquers i més concretament la seva colla infantil. La construcció anà a càrrec de Xavier Badia del Taller La Gàrgola qui s’inspirà en la tradició provençal per al cap de la bèstia. A diferència d’altres, aquesta no té la boca articulada.\nA Barcelona l’existència d’una Cucafera o Tarasca és complicada de datar posat que en determinats moments de la història, la documentació utilitza el terme tarasca per definir gairebé qualsevol element de bestiar. No obstant això, l’actual s’estrenà l’any 1993. És obra de l’escultor Xavier Jansana i propietat de l’Associació Geganters, grallers i bestiari de la Barceloneta qui la fan ballar pels carrers de la ciutat comtal.\nTé cap de felí humanitzat i cos de tortuga a semblança de la Tarasca de Tarascó. Pot llençar pirotècnia quan participa en els correfocs conjuntament amb els Diables Tarascaires, però també té un vessant més amable que mostra en les cercaviles quan llença caramels i aigua.\nTot l’any se la pot veure a la Casa dels Entremesos, exposada amb la majoria d’imatgeria festiva de Ciutat Vella.\n← La Tarasca de Granada\nLa Cucafera de Tarragona →


vegetarià | Fent cuinetes\nTag Archives: vegetarià\n14jul. / 2011\nFa un temps vaig anar a un restaurant on a la mantega hi havia llavors de rosella i em va agradar la idea. I l’altre dia al supermercat vaig veure una bosseta i vaig pensar “calla que faras el mateix!”. El problema és que de mantega normalment no en mengem gaire, així que vaig pensar que podria aprofitar les llavors per afegir a altres llocs, i així han sortit aquests macarrons, que són el meu dinar de tupper d’avui!\n1.posa a bullir l’aigua per a coure els macarrons amb la pastilla de caldo vegetal\n2. talla a dauets la pastanaga, el carbassó i les mongetes. Posa en una paella amb una cullerada d’oli i salpebra. Afegeix una mica de l’aigua dels macarrons i tapa-ho que es vagi coent.\n3. posa a coure els macarrons. Un cop estiguin al dente. retira l’aigua que sobra deixant-ne una mica. Afegeix les verdures ja cuites, el formatge ratllat, el cibulet tallat a trossos i les llavors. Ja està llest per servir!\nArxivat a primers\nTags: primers, vegetarià\nFa poc m’he comprat un llibre de cuina vegetariana i vaig veure una recepta que em va cridar molt l’atenció. Era una Quiche de verdures però tenia la particularitat que no necessitaves tenir massa brisa per fer-la. Així que ahir, mirant les verduretes que tenia per casa vaig decidir provar a veure què sortia (modificant una mica la recepta, on tansols hi posaven pebrot i carbassó). Va quedar molt molt bona i mireu com sembla una pizza!\n1. Talla totes les verduretes a rodanxes fines. Posa-les a una paella amb una cullerada d’oli durant 3-4 minutets a foc ràpid.\n2. engega el forn a 200º. Barreja els ous amb la llet i el pesto. salpebra al gust\n3. en una safata posa-hi totes les verduretes ben exteses, que cobreixin tot el motlle. per sobre posa-hi la mescla d’ous i posa-ho al mig del forn durant uns 25 minuts (fins que vegis que la massa és consistent).\nTags: ous, vegetarià\n31maig / 2011\nQuiche de porros i dàtils\n– 200 cl crema de llet\n– un rulo de cabra\n– 6 dàtils\n– 1 paquet de pasta brisa\n1. Talla els porros a rodanxes i fregeix a foc suau fins que s’estovin.\n2. Barreja els ous amb la crema de llet i un pessic de sal\n3. Posa la pasta brisa en un motlle. A sobre posa-hi el rulo de cabra esmicolat i els dàtils tallats a trossos.\n4. Afegeix els porros i la barreja d’ous i crema de lelt\n5. Fes al forn a 200º durant uns 15- 20 minuts fins que vegis que ha agafat color\nTags: formatge de cabra, primers, vegetarià\nAmanida de Quinoa i arròs vermell\nDiumenge va ser un dia molt complet! després d’acabar de muntar alguns mobles d’Ikea , netejar tot el pis i anar al gimnàs, vaig tenir temps per a provar un arròs del que n’havia sentit a parlar meravelles. Es tracta de l’arròs vermell, que a més li dona un color molt diferent i divertit al plat.\nD’altra banda, també vaig bullir quinoa, per així poder-me fer tuppers durant la setmana. Com que en vaig fer bastanta quantitat de les dues coses vaig pensar que estaria bé fer-ne una amanida, i amb unes cullerades de cada cosa, un tomaquet tallat a dauets i una mica d’olivada, ha sortit aquesta amanida que per l’estiu pot estar molt bé! és fresca i nutritiva!\n– arròs vermell\n1- bullir l’arròs vermell: cal bullir-lo durant 40 minuts. La proporció és de 1 got i mig d’arròs per 4 d’aigua\n2- bullir la quinoa: durant 12-15 minuts. La proporció és d’un got de quinoa per 3 gots d’aigua ( jo a l’aigua hi vaig posar mitja pastilla de pollastre d’avecrem)\n3- deixar refredar\n4- tallar el tomaquet a daus\n5- barrejar amb l’arròs i la quinoa i una mica d’oli\n6- afegir-hi la olivada (olives triturades amb una mica d’oli i farigola)\nTags: arròs vermell, primers, quinoa, vegetarià


Diana Garzón - Unitat de Memòria Sant Pau\nDiana Garzón es va diplomar en Infermeria el 2010 a l’EUI Sant Pau. Posteriorment, el 2015 va obtenir el graduat en Ciències Biomèdiques per la Universitat Autònoma de Barcelona, i el 2017 va cursar un Màster en Biomedicina per la Universitat de Barcelona.\nHa treballat com Infermera a l’Hospital de la Santa Creu i Sant Pau durant nou anys, els últims quatre exclusivament a la sala d’hospitalització de Neurologia adquirint així experiència en l’assistència de pacients amb malalties neurològiques.\nEl maig de 2019 Diana Garzón es va incorporar a la Unitat de Memòria com a Infermera de Recerca. Entre les seves diverses funcions estan la coordinació d’estudis de recerca i l’extracció de mostres sanguínies de pacients.


L'exposició "Antoni Gaudí Barcelona" arriba a Moscú | Casa Batlló\nL'exposició "Antoni Gaudí Barcelona" arriba a Moscú\nCasa Batlló, Casa Milà, Casa Vicens, Palau Güell, i Colònia Güell s'uneixen per dur el patrimoni de Gaudí més enllà de les nostres fronteres\nSi costa imaginar-se la ciutat de Moscú sense la figura de l’arquitecte Fiódor Shéjtel, conegut pel seu particular ús del color, els contrastos i la seva innovació en el camp de l’arquitectura, és inevitable parlar de Gaudí quan es parla de Barcelona.\nI ara Gaudí s’apropa a Rússia, ja que al Museu d’Art Modern de Moscú (MMOMA) allotjarà del pròxim 24 de maig al 10 de setembre de 2017 l’exposició “Antoni Gaudí Barcelona”.\nLa mostra, patrocinada pel Departament de Cultura de la Generalitat de Catalunya i l’Embaixada d’Espanya a Moscú, comissariada per Aurea Cultura i Art, compta amb un total de 123 peces i més de 40 fotografies i ofereix una visió general i didàctica que il·lustra perfectament l’obra i trajectòria del genial arquitecte Antoni Gaudí.\nAquesta mateixa exposició ja va estar itinerant durant el 2015 i 2016 per tres ciutats coreanes, amb més de 300.000 visitants, i després de l’èxit s’ha decidit realitzar el trasllat a Rússia. Aquest, ha sigut el punt d’inflexió per al naixement d’una iniciativa sense precedents: per primer cop, cinc de les set obres més emblemàtiques del Gaudí, declarades Patrimoni Mundial per la UNESCO s’uneixen amb el propòsit d’apropar l’obra de l’arquitecte a la comunitat russa. Aquesta acció de comercialització cultural conjunta a Moscú serà duta a terme per: Casa Batlló, Casa Milà, Casa Vicens, Colònia Güell i Palau Güell.\nLa idea, que neix de la iniciativa privada dels monuments, trascendeix de l’interès individual ja que a ella s’hi han sumat, oferint el seu inestimable suport i experiència, l’Agència Catalana de Turisme i Barcelona Turisme. Ambdues entitats dotaran a la iniciativa de tot el suport logístic i comercial per a que el seu èxit n’estigui garantit!\nL’acció proposada tindrà lloc el pròxim 6 de juliol a la ciutat de Moscú en un esdeveniment on hi tindrà representació els cinc monuments esmentats, així com la participació dels principals touroperadors i agències més relevants del mercat rus. El mateix dia es reatzarà una visita exclusiva i conjunta a l’exposició, per finalment culminar la jornada amb un sopar – networking acompanyats amb el xef català Àngel Pascual 2 estrelles Michelín, espai propici per a generar sinèrgies comercials, culturals i institucionals.\nDes de la Casa Batlló creiem firmement que aquest tipus d’iniciatives poden ser replicades l’any 2018, Any Europeu del Patrimoni Cultural, on Gaudí en sigui el motor i l’impulsor per a altres artistes i sectors vinculats a la cultura i al turisme, a fi de fer més visible i internacional el patrimoni cultural de la ciutat de Barcelona i de toda Catalunya.\nAnterior La Casa Batlló s'endú el premi Alimara a la innovació en l'experiència\nSegüent Les roses de la Casa Batlló van envair Instagram!


Tres penedesencs a la nova coordinadora nacional de Moviment d’Esquerres | RTVVilafranca\nDissabte es va escollir la nova direcció nacional de MES, Moviment d’Esquerres. El partit dels socialistes sobiranistes compleix cinc anys d’existència i ha fet una clara aposta per obrir la formació a les seves bases i ampliar la seva presència al territori. A partir d’ara tindrà la figura d’un Coordinador Nacional en la persona de Josep Serra de Terrassa i amb tres penedesencs a la direcció.\nJoan Carles Robert, de Calafell, serà el nou secretari del partit a nivell nacional i s’incorporen dos membres més del Penedès Garraf a la nova coordinadora: el vilafranquí Carles Esteve i el vilanoví Joan Martorell. Carles Esteve serà vocal en temes de ciutadania i cultura i Martorell en desenvolupament territorial i ensenyament.\nLa nova direcció de MES, Moviment d’Esquerres, vol potenciar la marca pròpia i la implantació als municipis. Actualment tenen regidors a les quatre demarcacions catalanes i aspiren a tornar a tenir representació al parlament. Els socialistes sobiranistes enceten una nova etapa en la que volen tenir veu pròpia i fer de pont entre diferents forces d’esquerres sobiranistes que defensen les llibertats i drets tant socials com a civils.\nCarles Esteve, MES, Moviment d'Esquerres


Le Casette di Lulù, Apartaments a Palermo · HostelsClub\nLe Casette di Lulù, Apartaments a Palermo\nVia A. Pecoraro Lombardo, 48, Palermo, Itàlia\nSobre Le Casette di Lulù\nPrometem llibertat i autonomia per organitzar la vostra estada, però si ho desitja, ens complaurem donar-vos un consell excel·lent sobre la vostra elecció d'itineraris, pubs, restaurants o tot el que necessiteu per gaudir de Palermo al màxim.\nMolt a prop de l'estació de Notarbartolo, un important centre de transport que connecta amb el centre de la ciutat, amb l'estació central o amb l'aeroport de Falcone-Borsellino, la seva ubicació i les seves comoditats fan que siguin perfectes per a qualsevol tipus de viatger, ja sigui turista de vac\nSortida until 9:00\nLes cases petites són ideals per allotjar d'1 a 4 persones, tant per a estades curtes com per a estades més llargues. Cadascuna d'elles està formada per un dormitori, una sala d'estar amb llit i cuina moblada i un bany privat, i inclouen aire condicionat, calefacció independent, nevera, TV i accés a Internet. Les habitacions són grans i lluminoses, totes tenen balcó i ofereixen zones tranquil·les i tranquil·les.\nTot tipus de botigues, supermercats, bancs i altres serveis són molt a prop de l'apartament.\nSi no voleu passejar, hi ha connexions fàcils al centre amb autobusos i metro.\nEstan situats en una zona molt cèntrica, a poca distància del nucli antic i una de les zones comercials més concorregudes. Molt a prop de l'estació de Notarbartolo, un important centre de transport que connecta amb el centre de la ciutat, amb l'estació central o amb l'aeroport de Falcone-Borsellino.\nCorrem les nostres cases amb bondat i professionalitat, mantenint la marca de la nostra cultura mediterrània: benvinguda, calidesa i ajuda.\nPolítica de cancel·lació L'alberg cobra 1 night si es cancel·len menys de 7 days abans de la data d'arribada


L’Ajuntament de Salou aprova el projecte de la primera fase d’obres d’urbanització del Casc Antic de Salou — Ajuntament de Salou\nL’Ajuntament de Salou aprova el projecte de la primera fase d’obres d’urbanització del Casc Antic de Salou\nL’Ajuntament de Salou aprova el projecte de la primera fase d’obres d’urbanització del Casc Antic de Salou El projecte que és una reivindicació històrica dels veïns convertirà la zona en un lloc d’interès urbanístic i comercial https://www.salou.cat/ca/noticies/l2019ajuntament-de-salou-aprova-el-projecte-de-la https://www.salou.cat/@@site-logo/logo-salou.svg\nEl projecte que és una reivindicació històrica dels veïns convertirà la zona en un lloc d’interès urbanístic i comercial\nL’Ajuntament de Salou ha aprovat el projecte de la primera fase d’obres d’urbanització del Casc Antic de Salou per tal de convertir-ho en una zona d’especial interès urbanístic i comercial. La primera fase del projecte redefinirà la circulació viària de la zona, col·locarà mobiliari urbà nou i resoldrà diversos temes relacionats amb l’espai urbà: la mobilitat, l’accessibilitat, la pavimentació, els pendents les instal·lacions, el mobiliari urbà i la jardineria.\nEl regidor d’urbanisme, Marc Montagut, ha explicat que “el compromís per a que la part antiga de la ciutat es converteixi en un espai revitalitzat i d’interès urbanístic i comercial és ferm” i ha afegit que “es tracta d’una reivindicació històrica dels seus veïns que, per fi, veurà la llum mitjançant les obres començaran pròximament”. Montagut ha assenyalat que “el projecte és molt innovador i atraurà a la gent a passejar per aquesta zona fet que també serà molt positiu pels comerços”.\nA nivell d’instal·lacions el projecte contempla l’execució de nous embornals i la connexió dels mateixos a la xarxa de clavegueram existent, la col·locació de nous fanals i la possible reubicació dels mateixos, l’enllumenat públic i la megafonia.\nLa segona fase que s’aprovarà en el futur, contemplarà l’actuació al Carrer Ponent, Carrer de l’Església, Carrer Joan Miró i carrer de Mestral. El pressupost assignat per desenvolupar aquesta primera fase serà d’un milió cinquanta mil euros (1.050.000 euros).


agenda – Pàgina 5 – CGTCatalunya\nConcentració el 23 de desembre a Barcelona contra els incompliments i les agressions empresarials que pateixen els treballadors de contractes, subcontractes i autònoms de Movistar\nDIVENDRES 23 DESEMBRE, de 19h a 21.30h CONCENTRACIÓ davant tenda de MOVISTAR de plaça Catalunya, Barcelona\nDivendres 23 de desembre tindran lloc en diferents ciutats concentracions de protesta contra els incompliments i les agressions empresarials que venim sofrint desde la finalització de la vaga de 2015.\n20/12/2016 - 18:30:00\nCampanya de suport econòmic i concentració el 21 de desembre per la readmissió dels acomiadats a TGT Viladecans\nTGT acomiada i sanciona per defensar els drets dels treballadors\nConcentració dimecres 21 de desembre de 12 a 14h al c/Ferrocarril 2, Polígon Industrial Viladecans\nDes que a finals de l’any 2015, treballadors de l’empresa de distribució de productes làctics de Viladecans TEODORO GARCÍA TORRALBA (TGT), van decidir fer el pas d’introduir en l’empresa un nou sindicat, en aquest cas la CONFEDERACIÓ GENERAL DEL TREBALL (CGT), amb l’objectiu d’organitzar-se en un sindicat combatiu i intentar millorar les seves condicions laborals, una cosa que amb els representants sindicals existents a l’empresa (UGT) en aquell moment era impossible, ja que aquests tan sols complien fidelment les ordres del seu amo, l’empresari.\n19/12/2016 - 20:37:00\nActes el 15 de desembre a L’Hospitalet i Barcelona pels 24 anys de l’assassinat de Pedro Álvarez\n24 anys sense Pedro Álvarez\nSeguim exigint justícia per al jove de 20 anys pedro Álvarez que va ser assassinat per un policia a L’Hospitalet de Llobregat la nit del 15 de desembre de 1992 d’un tret al cap.\n24 anys sense el Pedro, 24 anys sense justícia. La Plataforma Pedro Álvarez, moviment social contra l’abús de poder, segueix exigint justícia i la fi de la impunitat del policía que va assassinar el Pedro i de la Justícia i els polítics que el van protegir.\nPer això ha seguit preparant activitats durant novembre i desembre per demostrar que no ens oblidem ni ens oblidarem mai del nostre company, el Pedro Àlvarez, activitats que tindran el dia central el dijous 15 de desembre amb l’ofrena floral a les 11h a l’Avinguda Catalunya de L’Hospitalet, al lloc on va ser assassinat, i la manifestació de cada any a les 20h a la Plaça Universitat de Barcelona.\n11/12/2016 - 18:30:00\nConcentració per la llibertat de Lola Gutiérrez, dilluns 5 de desembre a les 10h del matí al Consolat de Grècia a Barcelona\nLa CGT convoca concentració dilluns 5 de desembre a les 10 del matí davant del consolat de Grècia a Barcelona, situat al C/ Freixa 6 (FGC Bonanova), per exigir la llibertat de la companya Lola Gutiérrez, sindicalista de CGT i treballadora de la Diputació de Barcelona, detinguada a Grècia per donar suport a un refugiat kurd.\nTeniu informació del cas als enllaços següents:\nContra l’empresonament de la solidaritat: Lola Llibertat!\n04/12/2016 - 13:00:00\n– Presentació de la nova web de Salut Laboral de CGT Catalunya, on s’explicaran els seus continguts pràctics (models escrits, guies, enllaços,…)\n– Posteriorment ens dividirem en Grups de Treball per a posar en comú necessitats i problemes comuns de diferents àmbits d’actuació. Fins ara els Grups de Treball ja preparats són Administració Pública, Amiant, Metall, Riscos Psicosocials i Mútues, però estem oberts a propostes de Delegats/des per crear més Grupsde Treball.\n30/11/2016 - 12:31:00\nConcentració el 30 de novembre a la Ciutat de la Justícia en suport a la Naty en el judici per reclamar la Incapacitat Absoluta\nEl dimecres 30 de novembre se celebra el judici de la Naty, la noia malalta que va acampar el passat mes d’octubre davant de l’Institut Català d’Avaluacions Mèdiques (ICAM) per reivindicar els seus drets.\nLa Plataforma d’Afectades per l’Institut d’Avaluacions Mèdiques (la PAICAM) convoca una concentració solidària el 30 de novembre a la porta del Jutjat Social a la Ciutat de la Justícia a les 11.30h per expressar el seu rebuig als criteris economicistes a l’hora d’atorgar o denegar pensions a les persones malaltes.\n24/11/2016 - 15:58:52\nConcentració el 24 de novembre al Palau Robert de Barcelona en defensa d’un servei públic i de qualitat per a famílies en risc d’exclusió social\nEl 24 de novembre uns 85 treballadors de FASI ((Fundació Acció Social i infància) i afiliats de CGT hem realitzat una concentració de protesta contra la reducció del pressupost que la Generalitat destina a prevenir l’exclusió social de la infància. L’acte s’ha desenvolupat des de les 9 hores del matí fins a les 12 hores en el Palau Robert de Barcelona ja que es realitzaven unes jornades sobre la infància a les quals assistia, entre altres, la Consellera de Benestar Social Dolors Bassa, a qui se li han transmès les queixes dels treballadors i tambien el responsable de la Direcció General d’Atenció a la Infància i l’Adolescència (DGAIA). A l’hora que han realitzat el descans els assistents a les jornades han pogut viure les protestes dels treballadors ja que aquests han trasllat les pancartes a la zona on prenien un catering.\nCONCENTRACIÓ EN EL PALAU ROBERT (Passeig de Gracia 107) DIJOUS 24 DE NOVEMBRE a partir de les 9 DEL MATÍ\nNo a la disminució de 528.000€ d’euros per part de la Generalitat\nAquesta concentració es convoca en defensa d’un servei públic i de qualitat per a famílies en risc d’exclusió social. La Generalitat pretén disminuir la partida pressupostària que es destina en l’actualitat de 472.000€ per cada “Casa d’Infants” i que passaria a ser de 424.000 Euros, la qual cosa suposa una baixada total de 48.000 Euros a cada casa, i una retallada pressupostària total de 528.000 Euros, la qual cosa provocarà una disminució en els menors atesos i del treballadors a cada centre, quan és un servei que en algunes casa hi ha llista d’espera.\n22/11/2016 - 17:30:00\nL’Assemblea Groga convoca Manifestació el 12 de novembre a Barcelona en defensa de l’Educació Pública #12N\nManifestació Assemblea Groga. Dissabte 12 de novembre (17h) Plaça Universitat, Barcelona\nLa Comunitat Educativa ens mobilitzem un cop més en defensa de l’Educació Pública. Davant les retallades i l’agressió permanent a la seva qualitat, per part del Departament d’Ensenyament i el Ministeri d’Educació, exigim que assumeixin les seves responsabilitats i pugin la inversió en educació fins al que marca la llei catalana: 6% del PIB, que és la mitjana d’inversió de la Unió Europea.\n07/11/2016 - 00:19:00\nConferència-Debat sobre la Indústria 4.0 el 10 de novembre a Barcelona\nIndústria 4.0, el final de la classe obrera?\nEl dijous 10 de Novembre, en els locals de la CGT a Via Laietana 18, 9è, Barcelona, celebrarem una Conferència-Debat sobre la Indústria 4.0 i posteriorment actualitzarem la informació que tenim sobre el Conveni Siderometal·lúrgic i tractarem sobre els passos a donar després de la seva signatura imminent.\n03/11/2016 - 01:18:00\nActe l’11 de novembre sobre el cas Pedro Álvarez a la CGT de Barcelona\nXerrada amb projecció de vídeo l’11 de novembre a les 18h al local de CGT Barcelona, sobre el cas Pedro Álvarez, en el 24è aniversari del seu assassinat.\nExposició sobre el cas del 7 a l’11 de novembre al local de CGT Barcelona, Via laietana 18, 9è.\nPedro Álvarez va ser assassinat el 1992 per un policia a l’Hospitalet de Llobregat. Tres dies després de la seva detenció, l’assassí va ser alliberat gràcies a la complicitat dels òrgans de poder, i avui segueix en llibertat.\n03/11/2016 - 00:44:00\nXerrada-debat sobre la repressió social i laboral, el 4 de novembre a Igualada\nLa repressió no ens ha aturat mai\nXerrada-debat sobre la repressió social i laboral, el divendres 4 de novembre a les 17h al local de la CGT de L’Anoia a Igualada (c/Clavells 11, baixos), amb Ermengol Gassiot, Secretari General de CGT Catalunya, i Mireia Bazaga, Secretària de Jurídica de CGT Catalunya.\nOrganitzen: CGT Catalunya i Federació Comarcal CGT L’Anoia\n03/11/2016 - 00:25:00\nManifestació contra les violències masclistes el 5 de novembre a Tarragona\nLa Plataforma Feminista 5N a Tarragona convoquem tota la ciutadania a una marxa contra les violències masclistes el proper dissabte 5 de novembre a les 12h a la Plaça Imperial Tàrraco de Tarragona. Ens manifestarem de nou per a l’eradicació d’unes violències que ens segueixen sometent en tots els àmbits de la nostra vida.\n26/10/2016 - 20:30:00\nAPOSTEM PELS SERVEIS PÚBLICS\nBarcelona, 17, 21 i 22 d’octubre de 2016\nAquestes primeres jornades es constitueixen com a lloc de trobada i reflexió sobre les polítiques de serveis públics.\n12/10/2016 - 13:40:00\nD’11 a 14 anys de presó per defensar la universitat pública\nConcentracions de suport a les imputades del cas 27 i més\nActe reivindicatiu a les 11.30h a Barcelona a Via Laietana 18 davant local CGT\nConcentració a Lleida a les 19h al Rectorat, plaça Víctor Siurana\nConcentració al Vendrell a les 20h a la Plaça Vella\nConcentració a Tarragona a les 19h a l’Estàtua dels Despullats\nOrganitza: CGT Catalunya i diverses federacions locals o comarcals\nMés informació sobre el cas 27 i més:\n12/10/2016 - 01:23:00\n300 anys de presó i 400.000 euros de multa per defensar la universitat pública\nXerrada amb Ermengol Gassiot, Secretari General de la CGT de Catalunya i professor de la UAB encausat pel cas, i altres estudiants encausades, el dimarts 25 d’octubre a les 19.30h al Casal de les Dones de Reus(Plaça Patacada 9).\n12/10/2016 - 01:13:00\nXerrada amb Ermengol Gassiot, Secretari General de la CGT de Catalunya i professor de la UAB encausat pel cas, i altres estudiants encausades, el dimarts 18 d’octubre a les 19.30h al Casal Popular La Turba de Valls(c/Nou 12).\n12/10/2016 - 01:08:00\nXerrada amb Ermengol Gassiot, Secretari General de la CGT de Catalunya, el divendres 14 d’octubre a les 19h a l’Ateneu Vilanoví (Plaça Llarga 19), Vilanova i la Geltrú.\nOrganitza: CGT Garraf-Alt Penedès\nEn document adjunt, octaveta de la campanya de suport.\n12/10/2016 - 00:57:00\nActe de suport a les encausades pel cas Bershka el 19 d’octubre a Tarragona\nEl proper dimecres, 19 d’octubre, a les 19 hores, l’Antiga Audiència de Tarragona (plaça del Pallol, 3) acollirà un acte polític de suport a les encausades pels cas Bershka. Els propers 9 i 10 de novembre es jutjaran els fets ocorreguts al 7 de gener del 2009, en què diverses activistes van resultar agredides dintre d’un portal de la Rambla Nova de Tarragona per part d’agents de la Guàrdia Urbana després d’una performance pacífica davant de l’establiment de roba Bershka.\n09/10/2016 - 19:02:00\nXerrada a Reus el 10 d’octubre sobre el projecte Eko de suport a les refugiades\nXerrada sobre l’EKO Project el 10 d’octubre a Reus\nA les 19.30h al Casal Despertaferro (c/Martí Napolità 7)\nL’Arnau Galí, activista del projecte EKO de suport a les refugiades atrapades a Vasilika (Grècia) ens parlarà del que estan fent.\nDavant les polítiques migratòries de la UErgonya, sorgeix un projecte autogestionat en suport a les persones refugiades.\n02/10/2016 - 19:30:00\nFora privada de la sanitat pública. Manifestació el 22 d’octubre a Tarragona\nFora privada de la sanitat pública\nManifestació dissabte 22 d’octubre, 18h plaça Imperial Tarraco, Tarragona\nEns afecta a totes, ens precaritza a totes, ens perjudica a totes.\nI el 6 d’octubre, Jornada de lluita a l’Hospital Joan XXIII de Tarragona.\n26/09/2016 - 23:56:00


El Cap d'Any més especial de la meva vida\nOPCIONS PER A UNA NIT DIFERENT\nSet personatges ens expliquen una nit de canvi que els ha marcat per sempre\n9 min. 31/12/2010 00:00\nM. BAUSELLS / A. BRULLET\nToca renovar-se. La nit de Cap d'Any és una vetllada de grans propòsits i nous horitzons. És un moment de promeses que ens fem a nosaltres mateixos, de vegades noves i sovint ja gastades altres anys. És un volgut punt i a part que sovint s'acaba convertint en un punt seguit o fins i tot en una coma poques setmanes després d'haver començat el nou any. Ens ve al cap tot allò que volíem fer i no hem fet, per falta de temps, de voluntat o les dues coses. Segur que aquesta vegada serà diferent, ens diem a nosaltres mateixos. També, de vegades, aprofitem per tancar els ulls i oblidar el que no ha anat com voldríem, els desenganys i les penes dels darrers mesos.\nDeixar de fumar, anar al gimnàs, menjar millor o organitzar més bé l'agenda són autopromeses clàssiques. Sabem que molt probablement no les acomplirem, que els darrers anys no han funcionat i, tot i així, cada 31 de desembre hi tornem. La il·lusió de canviar les nostres vides, segons el psicòleg social Jaume Almenara, és necessària per a tothom.\nI no pot funcionar si no va acompanyada d'una celebració com cal. El que comença bé acaba bé, i les dates assenyalades, com els Caps d'Any i els aniversaris, són perfectes per deixar de banda la tristor pel que ha passat de dolent i per tirar endavant. A la vegada, són un toc d'atenció que ens recorda que passa el temps, diu Almenara, i això a vegades ens porta a "perdre una mica el cap" amb les festes.\nLes celebracions del Cap d'Any tenen fama de ser molt cares, poc innovadores i, sobretot, gens interessants. Això ha creat una tendència de trencament amb els plans tradicionals, que acostumen a anar precedits d'estrès i angoixa per trobar un lloc adequat i amb prou places per passar les primeres hores dels següents dotze mesos. Molta gent, com a rebel·lió a aquestes obligacions socials, opta per no quedar-se a casa en la nit que, teòricament, és més especial de l'any.\nAquestes històries demostren, però, que malgrat el que pugui semblar, la nit de Cap d'Any no sempre té el desenllaç més esperat.\nPrometre's a Roma\nMartí Gironell és escriptori i periodista. Acostumats a veure'l a TV3, també és autor de les novel·les El pont dels jueus i L'arqueòleg i ens explica un Cap d'Any a Roma que va marcar la seva vida.\n"El Cap d'Any més especial que recordo va ser el de fa dos anys. Vaig anar de viatge a Roma i allà vaig demanar a la que ara és la meva dona si es volia casar amb mi. Ella ja havia estat unes quantes vegades a Roma, jo no coneixia la ciutat. A més, va ser en un lloc especial, davant de la Fontana de Trevi."\nPortar l'anell va ser el problema més gran, perquè dúiem una sola maleta per a tots dos i havia de ser una sorpresa. Per tant, havia de fer-m'ho com fos, però ella no ho podia veure. O sigui que tampoc el podia portar a l'equipatge de mà, perquè te'l fan obrir a l'aeroport i m'hauria descobert el secret. Al final el vaig haver d'embolicar dissimulat entre les meves coses i vaig poder mantenir la sorpresa."\nFora de la civilització\nLa cantautora Lídia Pujol va formar duet amb Sílvia Comes durant anys. Ara actua en solitari i col·labora amb diversos artistes catalans. Explica un Cap d'Any aïllat i solitari.\n"Per Cap d'Any sempre hi ha aquesta pressió que t'ho has de passar bé i a mi em posa molt nerviosa. Normalment en aquestes dates vaig a una casa que tinc a Torà. Estic uns dies amb els meus germans, en contacte amb la natura, cantant.\nL'any passat va coincidir que estava veient Dexter , la sèrie de televisió, i havia de tornar a Barcelona perquè tenia una festa de Cap d'Any. D'una banda volia baixar perquè pensava, no em passaré el cap d'any aquí sola, però de l'altra veia que era un canvi de ritme molt gran i que em costaria adaptar-me. Finalment vaig decidir quedar-me a Torà veient Dexter . Això sí, em vaig fer un bon homenatge. Em vaig preparar un sopar fantàstic per a mi sola, vaig fer els meus rituals i les meves coses. Em vaig posar el rellotge i vaig deixar el cava a punt. I aquest 2010 ha estat un any meravellós."\nJordi Puntí és l'autor de Maletes perdudes, un dels èxits editorials catalans de la temporada. Recorda un Cap d'Any de quan era petit, una nit en què els grans els deixaven fer el que volien.\n"Recordo un parell de Caps d'Any de quan era petit i tenia uns 11 o 12 anys. Ens reuníem a casa sis nens i nenes del barri, tots més o menys de la mateixa edat. Els nostres pares ens deixaven sols i se n'anaven a celebrar el seu Cap d'Any en una altra casa. Ens deixaven a punt el menjar -entrepans i patates xips- i les begudes, com ara Fanta i Pepsi, sempre amb molt de gas perquè poguéssim fer un concurs de rots després de beure'ns-les".\nEls pares també ens preparaven jocs per distreure'ns, jocs de misteri com el del Zorro, que durava ben bé un parell d'hores. Un de nosaltres -escollit abans pels pares- era el Zorro i anava deixant senyals per tota la casa. Una Z feta amb els coberts, per exemple, o una Z dibuixada al mirall del lavabo. Els altres trobàvem els senyals i abans de mitjanit havíem d'endevinar qui era el Zorro.\nDe tant en tant un dels pares venia a veure si tot anava bé. Cada cop estaven més alegres. Miràvem les campanades a la tele, en aquells programes de Cap d'Any que feia José Maria Íñigo, si no recordo malament, i després ens quedàvem una estona a veure les actuacions musicals.Quan ens avorríem, posàvem cassets d'acudits de l'Eugenio i jugàvem al Cluedo, o al Monopoly, fins que ens començava a agafar son. Després ja arribaven els pares i ens preguntaven si ens ho havíem passat bé".\nCanvi d'any als núvols\nMarta Angelat és actriu de teatre i de televisió. Ara mateix representa al Teatre Lliure L'arquitecte, dirigida per Julio Manrique. Explica un Cap d'Any que podria haver estat trist però que va tenir un final feliç.\n"M'agrada sobretot el Cap d'Any, perquè és un moment de renovació, de nous propòsits i de coses que no han arribat. Un dels meus Caps d'Any va ser trist, però també bastant insòlit. Era l'any 1992 i els meus pares havien mort aquell any. En aquell moment tenia dos fills petits, de 7 i 4 anys, i vam anar a Eurodisney.\nLa nit de Cap d'Any, quan eren les dotze, érem dalt de l'avió. Anàvem pràcticament sols i va ser molt especial. Ens van fer passar a primera classe, ens van donar el sopar, vam celebrar-ho amb la tripulació de l'avió. Els nens es van divertir molt. Encara estaven impregnats de la màgia de Disney. Va ser tot com un parèntesi. Tot plegat va ser trist, però amb una resolució si més no curiosa."\nSense tele ni raïm\nMíriam Ponsa és dissenyadora i té la seva pròpia firma de moda amb seu a Manresa. Demostra que un Cap d'Any, encara que sigui improvisat, també pot sortir bé.\n"La meva nit de Cap d'Any més especial no és que sigui gaire estranya. Va ser un any en què vam anar a passar uns dies a casa d'uns molt bons amics nostres que viuen al País Basc.\nEns vam disfressar i vam riure molt. El temps va passar i quan estava a punt d'arribar la mitjanit, ens vam adonar que no havíem pensat que no hi havia tele a la casa, així que ens vam posar a buscar una ràdio com bojos. Finalment ho vam aconseguir i vam poder fer les campanades, però amb olives, ja que no teníem raïm. A partir d'aquell any, acostumem a fer les campanades acompanyats de la ràdio, la festa ja la posem nosaltres."\nLlucia Ramis és una jove escriptora mallorquina. La seva darrera novel·la, Egosurfing, ha rebut el premi Josep Pla d'enguany. Explica aventures amoroses dignes d'un dels seus llibres.\n"La veritat és que intent prendre'm els Caps d'any com una nit més, el que passa és que tot és més car i estam obligats a divertir-nos. Per això sol ser una nit sense gaire interès.\nEl pitjor Cap d'Any que record va ser el del 2002. Vaig discutir amb el meu al·lot d'aleshores, li vaig buidar una ampolla d'aigua damunt del cap i vaig sortir de casa pegant un cop de porta. Érem al barri de la Sagrera i faltaven deu minuts perquè tocassin les dotze.\nVaig voler veure les campanades a l'església que hi ha als Jardins d'Elx, a la Meridiana. I vaig seure en una caseta infantil d'aquelles que hi ha en algunes places. El problema és que el rellotge anava endarrerit i tothom va començar a celebrar l'entrada d'any tres minuts abans que jo. Tothom era molt feliç i estava molt content, i els sentia riure i brindar i llançar petards i jo odiava tothom i el maleït 2002 que acabava de començar.\nEl millor podria ser l'any següent, que vaig tenir una cita a cegues en aquell mateix lloc i a la mateixa hora. O l'altre, que me'n vaig anar tota sola a Brussel·les i vaig passar la nit de festa amb uns desconeguts que no he tornat a veure mai més. Quan vaig llevar-me el dia 1, estava tot nevat. De tota manera, estic segura que la millor nit de totes serà la d'enguany."\nLluís Soler és una de les veus més conegudes de Catalunya. Actor de teatre, cinema i televisió, ara torna als escenaris amb l'èxit teatral El mètode Grönholm . Explica un Cap d'Any amb aires cinematogràfics.\n"Un Cap d'Any el vaig passar sol en un cinema veient Love story. Quan tenia uns 16 anys, vaig anar a passar el Cap d'Any a Vigo amb la família, la meva mare i el seu segon marit, perquè vivien a Portugal, a prop de la frontera. Vam sopar junts, però després cadascú feia el que li venia de gust, així que vaig decidir anar al cinema.\nFeien Love story , i com que sempre he tingut un esperit romàntic, vaig entrar a veure-la. Estava sol a la sala, i passades les dotze, a la mitja part -en aquella època es projectaven dues pel·lícules-, els acomodadors i jo vam fer el raïm plegats, fent una simulació de campanades. Tot plegat va ser bastant esperpèntic."


El jutge del cas Oikos no admet el Girona com a acusació particular - Diari de Girona\nEl jutge del cas Oikos no admet el Girona com a acusació particular\nNo es considera el club com a perjudicat pel presumpte partit arreglat entre Valladolid i València, un escenari que ja estava previst a Montilivi\nPere Guardiola, Delfí Geli i Ignasi Mas-Bagà. david aparicio\nPere Guardiola, Delfí Geli i Ignasi Mas-Bagà.\nÁngel de Pedro, jutge que investiga el cas Oikos, no ha admès el Girona com a part perjudicada de la causa. D'aquesta manera, l'entitat de Montilivi es queda fora del procés penal que està investigant el seu jutjat d'Osca. En el seu escrit, el magistrat afirma que «el Girona Futbol Club no té la qualitat d'ofès pel delicte, al no ser titular pel bé jurídic protegit, que és col·lectiu, la protecció de la puresa de la competició esportiva quan hi ha en joc interessos econòmics».\nTambé considera el jutge que el Girona no ostenta la qualitat de perjudicat pel fet investigat, perquè «no ha patit menyscabament directe com a conseqüència del presumpte tripijoc» del Valladolid-València. I això és perquè «encara que no s'hagués influït en el desenvolupament del joc», amb qualsevol resultat «no hagués canviat la seva posició en la classificació», argumenta el jutge.\nDes de Girona es va restar importància a la decisió del jutge. Els advocats de Montilivi tenien diversos escenaris al damunt de la taula i un dels que estava previst és el que finalment s'ha acabat produint, que no ha estat cap altre que el de quedar-se fora de la causa. En aquest sentit, el club sí que dona com a trascendent el fet que el Comitè de Competició hagi obert un expedient al partit entre el Valladolid i el València de l'última jornada de lliga, alhora que investiga si alguns dels futbolistes del conjunt local es van deixar comprar per tal de facilitar la victòria visitiant.\nLa setmana passada, els gironins van demanar com a mesura cautelar que la propera Lliga de Primera Divisió tingui 21 equips, tot esperant d'aclarir si el Valladolid es mereix o no una sanció pel presumpte tripijoc. Si finalment el club castellà és castigat, se li podrien restar sis punts, el que el faria baixar a Segona A tot salvant el Girona als despatxos. Des de Montilivi recorden que qui ha de determinar una sanció esportiva és el Comitè de Competició i que allà, de moment, la seva denuncia segueix en curs.


Tres de cada quatre adolescents cercen informació sobre salut a internet\nTres de cada quatre adolescents busquen la informació relacionada amb temes de salut a internet. Així es desprèn d’un estudi realitzat pel grup de recerca PSINET de la Universitat Oberta de Catalunya (UOC).\nSegons una enquesta realitzada a 2.784 estudiants de dotze a divuit anys, els joves utilitzen majoritàriament els cercadors de Google i Viquipèdia per accedir a informació relacionada amb la salut. Les noies són les que més l’utilitzen amb aquest objectiu, i ho fan per buscar, sobretot, temes relacionats amb aspectes de l’aparença física, malalties i salut mental.\nAquests resultats, segons els autors de l’estudi, evidencien que és necessari “dotar els adolescents de recursos per aprendre a buscar informació de qualitat a la xarxa i que aquests recursos siguin útils, específics i sensibles a les característiques i preferències dels adolescents”.\nA l’hora de demanar ajuda per temes relacions amb la seva salut els adolescents prefereixen més fer-ho cara a cara i dirigir-se directament als seus amics o als pares, segons els resultats de l’enquesta. En total un 30% dels joves utilitza Internet per compartir el seus problemes a les xarxes socials. Per tant, l’estudi conclou que internet és pels adolescents una eina més aviat dirigida a la cerca d’informació però que quan tenen problemes relacionats amb la salut les fonts que utilitzen són les que tenen a l’abast.\nDe l’estudi també es desprèn que un 84% dels adolescents perceben que la seva salut és bona o molt bona.


Celebrat a Barcelona el JUMP2DIGITAL: l’esdeveniment dirigit al talent digital – Lo Campus diari\nÉs una iniciativa impulsada per Mobile World Capital Barcelona, la Vicepresidència de Polítiques Digitals i Territori i l’Ajuntament de Barcelona dins del Barcelona Digital Talent\nMobile World Capital Barcelona, a través del programa Barcelona Digital Talent, juntament amb el Departament de la Vicepresidència i de Polítiques Digitals i Territori de la Generalitat de Catalunya i l’Ajuntament de Barcelona, han celebrat (10/12/2021) a la Llotja de Mar de la Cambra de Comerç de Barcelona JUMP2DIGITAL, el primer gran esdeveniment dirigit al talent digital a Barcelona, en un moment de fort creixement del sector.\nDurant la jornada, s’han dobat cita empreses i talent per a l’ocupació de noves professions digitals. En concret, més de 1.000 persones han tingut l’oportunitat d’assistir a ponències de la mà de professionals del sector com Chema Alonso, Chief Data Officer a Telefónica, Carlos Buenosvinos, CEO & CTO a SEAT:CODE, Montse Guàrdia, co-founder & CEO a Big Onion, Christina Ghetti, global head of Workforce 360 and Nearforce IT hub Barcelona & Milan a Nestlé, o Rosa Martínez, AI & Advanced Analytics CoE a CaixaBank Tech. A més, compta amb la presència d’influencers de l’àmbit digital com El Físico Barbudo, Eva Porto, Jota Code, Raquel Mascaraque o Miriam González.\nEmpreses participants com CaixaBank, Bayer, Accenture, SEAT:CODE, Zurich, DKV, NTT Data, Cloudblue, Wolters Kluwer, Experis, Agbar, Fundació i2CAT o Ocado Technology, han explicat els projectes i perfils professionals que estan cercant per als seus equips de desenvolupament digital. Amb aquest motiu, el talent té l’oportunitat de tenir una primera entrevista amb algunes d’aquestes empreses a través d’un Speed Dating organitzat conjuntament amb Barcelona Activa realitzan més de 300 entrevistes durant la jornada.\nAquests talents també han participat a la Hackathon on 80 persones de diferents perfils professionals digitals poden resoldre diferents reptes juntament amb professionals de les empreses participants.\nTambé s’han dut a terme tres tallers de tres hores impartits per centres de referència com Ironhack, Nuclio Digital School i IT Academy, de desenvolupament web, ciberseguretat i machine learning, que serveixen com a porta d’entrada per a futurs professionals digitals.\nEn paral·lel, durant tota la jornada els assistents han pogut gaudir de les següents experiències tecnològiques:\n-Escàner Corporal: es tracta d’una experiència on et puges a una superfície rodant i un conjunt de càmeres escanegen el teu cos i creen un mini-avatar.\n-Reconeixement facial: una càmera detecta totes les persones que s’adrecen a ella i, a través d’un algoritme, pot indicar el teu gènere, edat i estat d’ànim.\n-Museu VR: es tracta d’una experiència on et donen unes ulleres de realitat virtual i amb un joystick pots fer la teva creació artística en 3D de forma immersiva.\n-Experiència de Zurich a través de la solució Azul: es tracta d’un software de reconeixement facial que identifica el preu de la teva assegurança segons el teu rostre.\n-Realitat mixta amb les Hololens: són les millors ulleres de realitat mixta.\n-PPTX immersiu: realitat augmentada aplicada a presentacions power point.\n-Exhibició de producte de SEAT MÓ amb una moto i un patinet dins el patí.\n-I Move & Flow: un sortidor de Damm amb el que et pots tirar a tu mateix la cervesa des del propi smartphone.\n-Grafitti Digital: Durant 3 moments al llarg del dia (10h, 12:30h i 17:30h).\n-Concert de tancament: producció audiovisual on, a través d’intel·ligència Artificial, una DJ punxa música.\nEl sector digital a Catalunya es consolida com a motor de creació d’ocupació\nSegons l’informe Digital Talent Overview 2021, a Catalunya, el sector TIC ha creat 14.700 nous llocs de treball el 2020, fins a arribar als 129.000 professionals. Aquesta evolució suposa una pujada del 12,8% respecte a l’últim trimestre de 2019. La tendència contrasta amb la caiguda del 3,1% que ha patit l’ocupació del sector TIC a l’economia espanyola.\nL’oferta de talent ha crescut, mentre que el nombre de vacants es modera a causa de la pandèmia. L’ecosistema de Barcelona ha generat 6.700 nous professionals el 2020, cosa que suposa un increment anual del 9% en el volum total de talent digital. Les ofertes de feina en aquest sector se situen sobre les 4.000 posicions trimestrals, una xifra semblant al 2018 però un 15% inferior al 2019. Aquesta caiguda, però, està molt per sota de la mitjana global d’ofertes de feina, que s’ha reduït un 43% respecte a l’any anterior. La proporció entre les ofertes del sector digital i la resta de sectors ha augmentat: el 2018, 1 de cada 10 ofertes eren del sector digital i, el 2020, 2 de cada 10 (representant un 18,9%).\nSobre Barcelona Digital Talent\nBarcelona Digital Talent combat l’actual bretxa de talent digital per tal de promoure la competitivitat del mercat. Amb l’objectiu de posicionar Barcelona com a capital de talent, el programa promou el reskilling en competències digitals dels professionals i l’atracció nacional i internacional de nous professionals al mercat.\nAquesta aliança està impulsada per Mobile World Capital Barcelona, Cercle Tecnològic de Catalunya, 22@Network, Tech Barcelona, Foment del Treball Nacional, Barcelona Global, Ajuntament de Barcelona i Generalitat de Catalunya.


Un nova associació cultural d'Alcarràs vol promocionar les diferents disciplines artístiques al municipi | UA1 Lleida 104.5 FM\nUn nova associació cultural d'Alcarràs vol promocionar les diferents disciplines artístiques al municipi\n12/08/2019 - 17:43:00 Francesc Balañá\nNeix un projecte d’agitació artística i cultural a Alcarràs. Es tracta d’una proposta on hi caben totes les disciplines, i que recentment ha presentat una primera programació de tardor-hivern, on les arts escèniques, aquesta vegada, tenen protagonisme.\nEl programa compta amb tallers, espectacles i xerrades, on destaquen el concert 'Punto de Rocío' amb Daniel Anglès i Marc Sambola, el 18 d'octubre a les 21.30 hores, a la sala d'actes del Centre Major. També s’ha previst un taller intensiu de cant i teatre musical a càrrec, també, de Daniel Anglès, el 19 d'octubre; i un altre de clown a càrrec de Guillem Albà, l'1 de desembre.\nAquestes propostes culturals les organitza la recent creada associació cultural El Garatge. Treballarà sobre 4 eixos: creació, formació, dinamització i xarxa. En aquest darrer aspecte es vol agrupar la comunitat artística i cultural d'Alcarràs.\nL'equip que ara mateix tira endavant aquest projecte són Xavier Alepús, Víctor Saló i M. Carmen Moreno.\nTorrefarrera repartirà 10.000 euros en vals de descompte per comprar al comerç local aquest Nadal\n02/12/2021 - 10:20:05 Redacció


El comerç electrònic, reflexions i noves oportunitats. ACCIÓ - Agència per la Competitivitat de l'Empresa\nEl comerç electrònic, ...\nIdees d'experts Marc Cortés (Roca Salvatella), Rubén Ferreiro (Elogia) i Ricard Castellet (Barcelona Tech City)\nMarc Cortés, soci i director general de Roca Salvatella, Rubén Ferreiro, CEO d’Elogia, i Ricard Castellet, CCO de Barcelona Tech City, reflexionen sobre el moment actual del comerç electrònic i tot el que aquest pot oferir a les empreses catalanes. Tots ells coincideixen en el gran nombre d’oportunitats que l’ecommerce ofereix, no només per arribar a consumidors i empreses d’arreu del món sinó també per posicionar-se i diferenciar-se de la competència.\nTots tres van participar a la taula rodona Comerç electrònic per a una internacionalització 4.0, moderada per Víctor Costa, director de Via Empresa, en una de les sessions de la Setmana de la internacionalització d’ACCIÓ. No et perdis aquest vídeo resum amb les reflexions més destacades.\nDurant aquesta mateixa sessió també es presentar l'estudi El comerç electrònic a Catalunya, un informe que posa de manifest el moment actual de l'ecommerce a casa nostra on més de 800 ja s'hi dediquen plenament i donen feina a més de 18.300 persones. Recupera la presentació, aquí.


Va estudiar Relacions Internacionals a la Universitat de la República de l’Uruguai. Va ser vo-luntari en el grup Contra-impunitat d’Amnistia Internacional Uruguai (AIU) i el Comitè Exe-cutiu d’AIU. A Barcelona va participar en diferents organitzacions de Drets Humans com l’Observatori […]\nLlicenciada en Publicitat i Relacions públiques i en Comunicació Audiovisual, va realitzar també un postgrau en Cooperació Internacional al Desenvolupament, impartit per la UOC i Creu Roja Espanyola. Ha treballat com a Tècnica de Comunicació i Responsable de projectes en […]\nLlicenciat en filologia anglesa i amb un màster en civilització i literatura anglesa per la universitat de Tlemcen d’Algèria, actualment està cursant el doctorat en estudis africans. Va treballar com a traductor i intèrpret en els campaments de Refugiats Saharauis, […]


Càritas: estimar els altres amb fets concrets\nEl proper dissabte Càritas Diocesana a Balaguer celebra la seva Assemblea anyal, en la qual aprovarà la Memòria de Càritas de l’any 2015. Més enllà de números i compte de resultats, dóna a conèixer i difon el que Càritas d’Urgell va realitzant en la seva dimensió diocesana així com des de les parròquies, i per part dels sacerdots, fidels i institucions particulars que es bolquen envers les necessitats del pròxim. Dins l’Any de la misericòrdia, Càritas diocesana és l’instrument eclesial més important que tenim per a la gran vivència entre nosaltres de les obres corporals i espirituals de misericòrdia.\nDurant el 2015 Càritas ha invertit recursos per import de 760.347 €, i en l’acció social hi va el 81,56%, és a dir 620.150 €. Només el 7,22% es gasta en administració i estructura. S’ajuda unes 899 famílies, amb un suport econòmic directe de 204.214 €. En acollida s’arriba a 8.693 persones, i en treball i inserció laboral tenim projectes per a 370 persones, de les quals 230 eren procedents de fora d’Europa. Participen a Càritas 336 voluntaris, distribuïts pel territori del bisbat. S'ha ampliat la xarxa d’acció amb un nou centre d’activitats a Vielha, que s’uneix als de Puigcerdà, Balaguer i La Seu d’Urgell. S’ha començat una empresa d’inserció laboral, Nougrapats, creant ja 10 llocs de treball, i posant en funcionament el reciclatge i venda de roba, i el servei de neteja. I s’han realitzat 2 campanyes d’emergència: una per al Nepal i l’altra per als refugiats a Europa, recollint 45.400 euros. I durant el 2016 estem fent el mateix per a Ucraïna i Equador.\nCàritas informa de les seves activitats i els seus números amb humilitat i amb goig, perquè creu que convé que el bé es conegui, el bé que no fa soroll però que és actiu durant tot l’any per part de moltes persones que treballen perquè les paraules “caritat” i “amor” siguin creïbles avui, en el nostre món. No és veritat que la maldat o l’egoisme triomfin. Hi ha molt de bé, i estem convençuts que l’amor vencerà. A Càritas el detecten i ens l’ofereixen. Déu no cessa de fer créixer el bé, perquè “Déu és amor”, com Càritas anuncia sempre a l’entrada de tots els seus locals. L'Església -deia Benet XVI- no creix per proselitisme, creix per atracció, per testimoni. I el Papa Francesc diu que quan la gent veu aquest testimoni d'humilitat, de docilitat, de mansuetud dels cristians i de moltes persones de bona voluntat, amb caritat humil, sense prepotència, aquest testimoni fa créixer l'Església.\nCal agrair el que Càritas fa, a tots els directius, treballadors, voluntaris i col·laboradors de Càritas perquè és amb ells que l’Església d’Urgell pot ajudar, i que augmenten les iniciatives de servei als necessitats. Ells ens ajuden a ajudar. I també podem agrair a tots els beneficiaris de Càritas, que siguin ells el rostre concret de Jesucrist, que cerquem i estimem, i que a través d’ells, se’ns faci proper el mateix Senyor que volem estimar i servir. El camí cristià de fet és més senzill del que a vegades el compliquem... Ho diu bellament l’apòstol St. Joan en la seva primera Carta: “Que el nostre amor no sigui només de frases i paraules, sinó de fets i de veritat. Llavors coneixerem que ens mou la veritat, i la nostra consciència es mantindrà en pau davant de Déu” (1Jo 3,18-19).


La victòria del blanc i el negre | El Pati Descobert\n« Manual de l’organitzador de consultes\nQuebec: un nou cicle federalista? »\nLa victòria del blanc i el negre\nPublished Mai 2, 2011\topinió pública Leave a Comment\nCom sempre ha guanyat el blanc i el negre. De fet, en política passa sovint i l’estrany és que no es produeixi.\nLa societat catalana té un cert grau d’acord en què els poders públics han de proveir serveis, especialment sanitaris, educatius i serveis socials en sentit abstracte. Cert és que, segons una enquesta del CIS del juny del 2010 (aquí), un 37% dels catalans estaria d’acord en què els impostos haurien de baixar, fins i tot si això significa un nivell general de despesa en serveis públics. Però les opinions sobre el model de benestar (en abstracte) són transversals ideològicament. Mirin el següent gràfic. Mostra el grau d’acord amb l’afirmació que la despesa en educació, sanitat i serveis públics hauria d’incrementar-se, fins i tot si s’augmenten els impostos. Els percentatges estan distribuïts per ubicació ideològica. El grau d’acord se situa entre el 60 i el 70% de forma més o menys homogènia per sector ideològic.\nLa sanitat és un dels sectors que aglutina millor aquesta transversalitat. Ha sigut tradicionalment la política pública catalana més ben valorada. L’any 2006, per exemple, el 36,1% dels catalans feien una “bona” valoració de l’estat de la sanitat catalana, percentatge deu punts superiors a l’educació, la segona més ben valorada. L’any 2010 un 60% de la població catalana considerava “bastant satisfactòria” la situació de la sanitat. La mateixa enquesta utilitzada anteriorment pregunta als ciutadans quants diners es destinen a sanitat. Entre el 50 i el 60% considera que es destinen els necessaris.\nI heus aquí la paradoxa (per no dir una altra cosa) de la política. La transversalitat de l’opinió ciutadana sobre la sanitat no constitueix un element per arribar a acords en un sector crucial però que, com tots, arrossega un dèficit econòmic. Precisament al revés: si ataques l’adversari per aquest flanc, t’apropies d’una opinió majoritària i deixes l’altre com el dolent de la pel·lícula.\nFa uns dies des de CiU ja van respondre que des del seu partit no es vol destruir l’Estat del Benestar i la sanitat catalana, creada i desenvolupada per ells mateixos. La dinàmica ja s’havia creada. Et responen blanc, contestes negre.\nAvui han sigut ells, demà en seran uns altres. I la política segueix.\n0 Responses to “La victòria del blanc i el negre”


Èdgar Fernández, número 2 de la CUP per Tarragona, torna a plantar el jutge\nEl CIS entra en campanya per a recolzar les aspiracions del PSC\tEl CIS entra en campanya per a recolzar les aspiracions del PSC\nBorràs diu que Junts voldrà dirigir el departament de Salut i ajuntar Treball amb Empresa\tBorràs diu que Junts voldrà dirigir el departament de Salut i ajuntar Treball amb Empresa\nPrimàries defensa la democràcia directa amb un programa electoral obert\tPrimàries defensa la democràcia directa amb un programa electoral obert\nMés d'un milió de catalans no podran votar el 14-F perquè no tenen la nacionalitat espanyola\tMés d'un milió de catalans no podran votar el 14-F perquè no tenen la nacionalitat espanyola\nSe'l citava per segona vegada per la tractorada a Reus contra la sentència de l'1-O\nEl regidor reusenc Èdgar Fernández ha tornat a plantar el jutge. El número 2 de la llista de la CUP per Tarragona estava citat avui per segona vegada amb relació a la causa oberta per la tractorada contra la sentència de l’1-O. Se l’investiga per desobediència i desordres públics.\nHi ha sis independentistes investigats, però només ell s’ha negat a comparèixer davant el titular del jutjat d’Instrucció 3 de Reus i s’exposa que ordeni la seva detenció. Segons Fernández, només van aixecar braços i proferir càntics contra la policia. El regidor està encausat en quatre de les cinc causes amb relació a protestes postsentència, que porten els Jutjats de Reus. Una trentena de persones s’han concentrat per donar-li suport.


Serra Oest de Madrid i cocido – BttMania.org\nSerra Oest de Madrid i cocido\nComencem la ruta des de l’Església Nostra Senyora de l’Estrella a Navalagamella. Anem primer cap als búnquers que es troben a la banda de la carretera i després girem per darrere de poble i baixem per creuar el Rierol de el Molí de Hondillo per passar per la zona de les Pedrosillas i posteriorment creuar el Rio Perales sota els tubs de Canal de Isabel II a la zona del Descansadero.\nDesprés seguim per la pista sobre de la conducció de Canal fins a desviar per passar per Les Eres de la Nava i arribar a Valdemorillo.\nPerimetrem Valdemorillo i vam sortir per la sendera de el Camí de Robledo. Després passem entre l’Aeròdrom de Valdemorillo i el Circuit de Motocròs. I d’allà, per senders, ens acostem a el Turó de Alarcón que ho perimetramos, també gaudint de la seva xarxa de senders.\nCreuem el Riu Perales pel Pont Medieval del Pasadero. I vam pujar per la senda que ens porta a la carretera M-521 on girem a l’esquerra i sortim per la primera entrada que ens porta a el Camí de Servei de la conducció de Picades, encara que en alguns trams rodant pels prats.\nDesprés pugem per pista els Guijos i després baixem a buscar el camí del Rierol de la Devesa. Preciós lloc en un moment espectacular de la primavera.\nSeguim cap a la Cañada Real Lleonesa passant per la Finca de la Chopera i les Cases de la Constància i finalment vam sortir a la M-510 per la que vam rodar una mica fins creuar-la per pujar i caure al nostre punt de sortida. Navalagamella.\nI que millor manera de tancar la ruta per la Serra de l’Oest de Madrid que amb un Cocidito preparat a Bar-Restaurant km.0 de Navalagamella\nPreviousPrevious post: Senders de Molino, El Chaparral, La Higuera i La Isabela\nNextNext post:Lozoya. Embassament de Pinilla i Alts de l’Hontanar


semàfors | BonDia Diari digital d'Andorra.\nInici / semàfors\nEl Comú de la Massana ja ha adjudicat el subministrament i instal·lació de dos nous semàfors reductors de velocitat, que estaran situats a l’entrada i sortida del poble de Sispony. Els dispositius indicaran als conductors amb una icona si circulen a la velocitat adequada, de 30 km hora.\nLlegir més sobre La Massana comptarà amb nous semàfors reductors de velocitat\nUn dels encreuaments amb més trànsit de la capital\nDv., 31/01/2020 - 15:08\nDiverses empreses que es dediquen a la fabricació d'aparells per a la\nregulació i control del trànsit duran a terme durant la primavera una prova pilot per esbrinar de\nLlegir més sobre Mobilitat iniciarà una prova pilot pionera amb semàfors intel·ligents\nSemàfor de l'avinguda de les Moles, a Ordino.\nDc., 18/12/2019 - 16:27\nDos semàfors nous per al control de la velocitat a Ordino\nAquesta setmana han entrat en funcionament dos semàfors per controlar la velocitat dels vehicles a la CG-3, en els trams de l’avinguda de les Moles, a Ordino, i de l’avinguda de l’Hortó, a Sornàs.\nLlegir més sobre Dos semàfors nous per al control de la velocitat a Ordino


L’altre mapa del Pallars | Ton Aymemí\n← la mobilitat col·laborativa ataca\nEl necesario giro social de la comunicación para la gestión de los residuos →\nL’Alejandro ens va preparar meticulosament una sèrie de visites, i mentre parlàvem tot i anant carretera amunt i avall vaig adonar-me que ens estava dibuixant un mapa diferent del Pallars al que et dibuixen en quatre traçades a qualsevol centre d’informació local o comarcal. No sé quants cops he creuat Tremp i he passat pel Pas de Terradets per anar cap a la vall Fosca o cap a l’Alt Àneu i la Vall Ferrera i de Cardós. Ahir em va semblar ben bé que s’obria un territori desconegut i una reflexió per elaborar.\nQuan viatgem ens quedem amb coses que expliquem i amb les que no expliquem; coses que recomanem perquè incorporem a la memòria de les experiències. D’ahir, d’entre les coses vistes, i amb clau purament de visitant, tinc dues coses a recomanar i algunes que queden marcades com a pendents: la visita al Castell i la Col·legiata de Mur n’és la primera. En coneixia l’existència però mai hi havia pujat, per la qual cosa tenia una percepció molt esbiaixada de la realitat i per això em va sorprendre. La segona ja l’he dit, i és la visita a can Soldat. Les coses pendents tenen a veure amb persones i la seva activitat, amb iniciatives privades, amb troballes històriques desconegudes i espais naturals que surten del circuit.\nAl Pallars, com possiblement a molt territoris de l’interior es belluguen coses interessants sobretot a partir de les persones i les iniciatives personals, relacionades amb determinades activitats econòmiques o senzillament pel talent o coneixement de persones que hi han fet cap. Aquest és el nou i atractiu mapa de la comarca dels Pallars, de límits incerts tanmateix, que dibuixava l’Alejandro quan aixecava la mà del volant per assenyalar amb el dit aquí o allà.\nAquestes iniciatives queden lluny de l’altre mapa, i sobretot dels diners i recursos públics que sovint s’aboquen al territori amb plans de desenvolupament incerts i objectius gens precisos. Igual com vaig veure coses puntuals marcades a dit i amb un potencial extraordinari, que fa que vinguin gent d’arreu del món buscant particularitats i autenticitats, també vaig veure diners invertits en projectes que no marquen diferències i edificis construïts sota l’empara de projectes que havien de ser i no són. Instal·lacions interessants que romanen innactives de forma incomprensible i a mercè del clima i la falta de manteniment, i el que és pitjor, amb absència d’idees per a trobar-hi alternatives de reactivació.\nEn aquest contrast, en aquests dos mapes diferenciats d’un mateix territori, em pregunto qui belluga realment el desenvolupament i les iniciatives dels territoris d’interior, i em pregunto també quin paper hauria de jugar l’administració en tot plegat davant l’allau, a voltes poc perceptible, de les persones i iniciatives que aporten valor, creativitat, coneixement, habilitats i activitat econòmica. Hi ha molt talent, idees, coneixement i activitats d’un gran potencial que migren cap a l’interior. Caldria aprofitar-ho.\nAquesta entrada s'ha publicat en Administració Pública, Economia, General, Gestió comarcal, Projectes, Territori, Turisme i etiquetada amb Emprenedoria, Innovació, Pallars. Afegiu a les adreces d'interès l'enllaç permanent.


Eticpèdia: El govern català adverteix: 'Amb la lleia la mà,l’Estat no podrà res contra Carme Forcadell' #ProuAtacs\nEl govern català adverteix: 'Amb la lleia la mà,l’Estat no podrà res contra Carme Forcadell' #ProuAtacs\nForcadell és intocable. Francesc Homs ha recalcat aquest matí que l'Estat no podrà res contra Carme Forcadell. La segona autoritat de Catalunya, la presidenta del Parlament, Carme Forcadell, està en el punt de mira del govern espanyol mentre no es nomeni president de la Generalitat. Ahir Soraya Sáenz la va assenyalar i avui el qui serà candidat de Democràcia i Llibertat el 20D, Francesc Homs, ha defensat la nova presidenta.\n"Llei en mà" no es pot inhabilitar la presidenta del Parlament, Carme Forcadell". Així de clar ha estat aquest matí el qui serà candidat de Democràcia i Llibertat (CDC), Francesc Homs. De fet, l'Estat no pot inhabilitar una presidenta que ha convocat un ple per debatre sobre una resolució que, a més, ha estat autoritzat pel TC. L'Estat, però apunta més enllà i ja fixa la inhabilitació de Forcadell si aquesta resolució resulta aprovada. La rumorologia deia, a més, aquesta setmana que Llanos de Luna ja estaria preparada per assumir una Generalitat intervinguda. Però l'Estat vol que aquest sigui el darrer recurs.\nLa mà dreta d'Artur Mas a la Generalitat, Homs, ha recalcat també que s'han produït molts avenços en les negociacions amb la CUP. No en va, dilluns a partir de les 10h el ple del Parlament està convocat per debatre sobre una resolució independentista amb un annex que conté un paquet de mesures de caire social de profunditat molt rellevant. "Es fa difícil d'entendre que si tu estàs d'acord en fer unes coses, no estiguis d'acord en fer-les possible", ha assenyalat Homs, que troba "una contradicció" que hi hagi un pacte programàtic potent, i no es voti un president perquè el pacte tiri endavant. CDC dóna una altra volta al cargol i demana coherència històrica a la CUP amb la pressió redoblada: "la setmana que ve veurem les prioritats que té cadascú". Val a dir que CDC ja ha cedit en diverses qüestions programàtiques, i ha hagut d'acceptar el veto dels cupaires a alguns consellers. Malgrat això, l'esquerra anticapitalista, manté el vot negatiu sobre Artur Mas.\nPublicat per redacció a 19:27


Justícia i Pau - Aquest dijous s’atorguen els premis de l’edició XI Joan Gomis\nAquest dijous s’atorguen els premis de l’edició XI Joan Gomis\nPublicat el 28 Novembre 2016\nEl lliurament dels reconeixements Premi XI Memorial Joan Gomis serà aquest dijous 1 de desembre a l’Auditori de la Facultat de Comunicació i Relacions Internacionals Blanquerna – Universitat Ramon Llull. L’acte, amb entrada lliure per tots els assistents, serà a les 19h de la tarda.\nDurant l’acte, en Miquel Peralta i l’Emili Pacheco entrevistaran els guanyadors d’enguany. Com ja vam comunicar en la nostra pàgina web, els guanyadors de l’XI edició del Premi Memorial Joan Gomis són, en la categoria d’obres periodístiques, el reportatge “La vida (invisible) bajo el plástico”, de la periodista Silvia Melero, publicat el 4 de febrer a Revista 21. I en la modalitat de trajectòria periodística, el jurat ha premiat el programa de Catalunya Ràdio, Solidaris.\nAl llarg de l’acte també es projectaran imatges preses durant la realització de l’obra periodística guanyadora i imatges de la producció del programa de la ràdio catalana.\nPer si voleu informar-vos abans de l’acte i veure/escoltar de nou les obres periodístiques guanyadores, deixem a la vostra disposició els dos enllaços on les podreu trobar: “La vida (invisible) bajo el plástico” publicada a la Revista 21 i la pàgina de Solidaris a la Corporació Catalana de Mitjans Audiovisuals (CCMA).


Un polígon sense naus - Diari de Girona\nUn polígon sense naus\nIncasòl ha deixat en suspens l'adjudicació de quatre parcel·les pendents si els tribunals obliguen a eliminar la zona\nc.vilà 25.01.2016 | 07:06\nEls carrers de la zona industrial de Roses, que esperen les empreses des de fa anys. rosana vidal\nRoses disposa d'un nou polígon industrial a tocar la carretera de Vilajuïga amb carrers i parcel·les urbanitzats des del 2011 però sense naus. L'espai industrial porta més de quinze anys de tràmits i hi ha una úncia empresa, la Zodiac, instal·lada abans de crear-se el polígon. Incasòl va adjudicar l'any passat a dues empreses quatre de les nou parcel·les de les que disposa ha deixat en suspens el procés a l'espera que acabin els llargs litigis judicials. L'Ajuntament tampoc ha comercialitzat les parcel·les. El Suprem posa més dubtes sobre el futur del polígon perquè ha ordenat al TSJC a valorar si és possible restaurar els terrenys, és a dir, retirar tota la urbanització i si no és així, valorar indemnitzacions.\nEl 2011 el Tribunal Suprem va declarar la zona industrial il·legal i va considerar que els valors mediambientals i ecològics eren superiors als interessos econòmics i industrials. Per tant, el polígon s'anul·lava i les entitats que havien demandat (l'Associació de Naturalistes de Girona, i Iaeden-Salvem l'Empordà) van reclamar que es restauressin els terrenys urbanitzats per Incasòl on encara no hi havia activitat. Semblava el final d'un polèmic projecte que es va començar a gestar el 1998 per poder acollir l'empresa Zodiac en uns terrenys privilegiats per la situació estratègica a tocar la frontera i d'eixos de comunicació com l'autopista i la N-II, però també entre dos parcs naturals, el dels Aiguamolls de l'Empordà i el Cap de Creus.\nAl llarg de tota la tramitació s'ha quedat en suspens la comercialització en dues ocasions però l'any passat semblava que havien acabat els maldecaps i Incasòl va fer un acte públic per publicitar la licitació. Segons ha confirmat Incasòl, es va adjudicar a dues empreses quatre de les parcel·les, però han decidit no acabar de formalitzar a l'espera que es resolgui el procés judicial.\nDesprés d'anul·lar-se el polígon, Ajuntament, Generalitat i Incasòl van recórrer al TSJC. Van al·legar que no es podia executarperquè ja estava urbanitzat. A més, van recordar que amb el POUM es legalitzava. El TSJC es va conformar que es publiqués la sentència íntegra. Els demandants van recórre al Suprem, que ara ordena al TSJC tornar a posar sobre la taula el tema i de nou genera l'interrogant sobre si el polígon desapareixerà o no. Bàrbara Shmitt, portaveu d'Iaeden, ha manifestat que demanen que es restauri el polígon urbanizat sense afectar les construccions existents, la Zodiac i uns petits magatzems anteriors. El tribunal entén que se'ls ha generat indefensió.\nLa decisió dels tribunals hauria de posar punt i final als dubtes sobre el futur dels terrenys, que avui són dinou parcel·les a punt d'acollir naus, deu de l'Ajuntament i la resta d'Incasòl.